open-index/open-wikipedia-markdown huggingface dataset:
ඔපෙරා මිනි

**ඔපෙරා මිනි** යනු වෙබ් බ්‍රවුසරයකි. එය මූලික වශයෙන් ජංගම දුරකථන, ස්මාර්ට් ජංගම දුරකථන සහ පී.ඩී.ඒ (Personal digital assistant/ PDA) සඳහා  නිර්මාණය කර ඇත. ජාවා එමඊ (en: Java ME) ඇප්ලිකේෂන් ධාවනය කල හැකි පැල්ටපෝමයක් සහිත ජංගම උපාංග එයට 4 අනුවාදය තෙක් අවශ්‍ය විය. 5 වන අනුවාදයේ සිට එය ඇන්ඩ්‍රොයිඩ් (මෙහෙයුම් පද්ධතිය‍), bada, iOS, සිම්බියන් මෙහෙයුම් පද්ධයතිය හා වින්ඩෝස් මොබයිල් සඳහාද හඳුන්වාදෙන ලදී.
ඔපෙරා මිනි මෘදුකාංගය නොමිලේ ලබා දෙන්නක් වන අතර, ඇතැම් සමාගම් මගින් එය ජංගම දුරකථනවලට ඇතුළත් කරම ලබා දේ, එසේම ආදායම් ලැඛෙන තවත් ක්‍රමයක් වශයෙන් සෙවුම් දැන්වීම්, මුදල් ගෙවන ලද bookmarks හා speed dail දැක්විය හැක.

ඔපෙරා මිනි පැමිණියේ 1996 දී ප්‍රකාශයට පත් වූ පෞද්ගලික පරිගණක සඳහා වූ ඔපෙරා වෙබ් බ්‍රවුසරය මගිනි. 2005 දී නියමු ව්‍යාපෘතියක් ලෙස පටන්ගත්  ඔපෙරා මිනි සීමිතව යූරෝපයට නිකුත් කිරීමෙන් පසුව 2006 ජනවාරි මස 24 වන දා ලොවටම නිල වශයෙන් නිකුත් කෙරිණි.

2012 මාර්තුවන විට ක්‍රියාකාරී භාවිතාකරුවන් මිලියන 168ක් හා පිටු නරඹන්නන් බිලියන 117ක් එම මාසය ඇතුළත සිටිනා බව ඔපෙරා විසින් වාර්ථා කරන ලදී. මෙය 2011 මාර්තුවල පටන් 60.4%ක සීග්‍ර වර්ධනයක් පෙන්නුම් කෙරෙ.

## ඔපෙරා මිනි වල සිංහල යුනිකෝඩ් දර්ශනය කර ගැනීම
ඒ සඳහා පහත ක්‍රම අනුගමනය කරන්න
1. Opera mini බ්‍රව්සරයේ ලිපිනය සඳහන් කරන තීරුව (address bar) තුල **config:** ලෙස සඳහන් කර Go බොත්තම ඔබන්න.
2.Use bitmap fonts for Complex scripts (විවෘත වන නව පිටුවේ අවසානයට ඇති තීරුව) ඇති තීරුවේ තිබෙන චෙක් බොක්ස් එක **YES** සකසා **SAVE** බොත්තම ඔබන්න

මෙම ආකාරයට සැකසුම් සෑදීමෙන් වෙබ් පිටුවල ඇති සිංහල අක්ෂර කියවීමට හැකි අතර මෙම ක්‍රමය මගින් සාර්ථක ලෙස සිංහල අක්ෂර ලබා ගැනීමට නොහැකි වූවත් එය යම්තාක් දුරට සිංහල අක්ෂර කියවීමට ඔබට උපකාරී වේ.

## බාහිර සබැඳි
*

ප්‍රවර්ගය:වෙබ් බ්‍රව්සර
ප්‍රවර්ගය:අන්තර්ජාලය
ලීසාන් බුදු පිළිමය

### ***“කන්ද බුදුවරයෙකි - බුදුවරයා කන්දකි“*** 
alt=ලීසාන් බුදු පිළිමය|border|right|553x553px|ලීසාන් බුදු පිළිමය
ලීසාන් බුද්ධ ප්‍රතිමා වහන්සේ ක්‍රි.ව. 618–907 කාලය තුල චීනයේ ලීසාන් ප්‍රදේශයේ ඉදිකර ඇත. එය නෙළා ඇත්තේ සිචුවාන් පලාතේ ලීසාන් නගරය අසල මින්ජිආන්ග්, ඩාඩු සහ ක්වින්යි යන ගංගා තුන එක්වන මෝය අසල දකුණු කොටසේ ඇති  සුවිශාල ශෛලමය බෑවුමකය. මේ යෝධ ප්‍රතිමා වහන්සේ එමි නම් කදුවැටියට මුහුණලා ඇති අතර ගංගාවෝ උන්වහන්සේගේ පාදයන් අසලින් ගමන් කරයි. මේ ලොව ඇති සුවිශාලතම බුද්ධ ප්‍රතිමා වහන්සේ වන අතරම අතීතයේ නිර්මාණය වූ උසම බුද්ධ ප්‍රතිමා වහන්සේ වෙයි. 

1996 සිට එමි කදුවැටියත් ලීසාන් පිළිමවහන්සේ පිහිටි ප්‍රදේශයත් යුනිස්කොව විසින් ලෝක උරුමයක් ලෙස නම් කරන ලදි. 2008 වසරේ සිට මේවනතෙක් භූමිකම්පා ආදියද බලපෑවේ නැත. 

ප්‍රතිමාවහන්සේගේ ඉදිකිරීම් ආරම්භ වූයේ ක්‍රි.ව. 713 දී වන අතර හයිටොන්ග් නම් ස්වාමීන්වහන්සේ නමක් විසින් එය ඉදිකිරීම් ආරම්භ කරන ලදි. ජලපහරින් නාවික යාත්‍රාවන්ට සිදුවන අනතුරු අවම කර මේ ප්‍රදේශයට ක්ෂාන්තිය උදාවනු ඇතැයි යන අදහසින් උන්වහන්සේ මේ බුද්ධ ප්‍රතිමාවහන්සේ ඉදිකර ඇත. උන්වහන්සේ මේ සදහා රැස්කල මුදල් එම ප්‍රදේශයේ බලධාරීන් විසින් අත්පත් කරගැනීමට තැත්කල අවස්ථාවේ උන්වහන්සේ ඇස්දෙක උගුලුවා දුන්නත් මුදල් ලබා දෙන බව පවසා ඇසක් ගලවාලූ බව දැක්වේ. 

උන්වහන්සේගේ අපවත්වීමෙන් පසු අරමුදල අවසන් වූවයන් නිර්මාණ කටයුතු ඇණහිටි අතර ඉන් වසර 70කට පසු ජයිඩිෂු නම් පලාතේ හමුදා පාලක තැන මේ ව්‍යාපෘතිය වෙනුවෙන් අනුග්‍රහය දැක්වීමට තීරණය කල අතර හයිටොන්ග් හිමියන්ගේ ශිෂ්‍ය භික්ෂූන්වහන්සේ දෙනමක් විසින් ක්‍රි.ව. 803දී පමණ මෙහි වැඩකටුයුතු අවසන් කරන ලදි.

මීටර 71ක් නැතහොත් අඩි නැතිනම් අඩි 233ක් උසැති මේ පිළිම වහන්සේ අති දනහිස මත තබාගෙන සිටී. උන්වහන්සේගේ උරහිස් මීටර 28ක් පලල් වන අතර පාදයේ කුඩාම ඇගිල්ල මිනිසෙකුට පහසුවෙන් නවාතැන් ගැනීමට ප්‍රමාණවත් වෙයි. පෙනෙන අයුරින් මේ දැවැන්ත බුදුපිළිම වහන්සේ නිර්මාණය කිරීමට ශෛලමය බෑවුමෙන් අතිවිශාල ප්‍රමාණයක් කලුගල් කුට්ටි ඉවත්කිරීමට සිදුවූ අතර ඒ හේතුවෙන් ගංගා පත්ලේ තැන්පත් වූ එම ගල් කැබලි නිසා සැබැවින්ම එහි ජලපහරේ වේගය අඩුවී ඇත.

මෑතකදී ඇතිවූ අහිතකර සංවර්ධන ක්‍රියාමාර්ග නිසා මෙන්ම සංචාරකයන්ගේ නොමනා ක්‍රියාකලාපයන් නිසා ලීසාන් බුද්ධ පිළිම වහන්සේ අවට පරිසරය විශාල වශ‍ෙයන් දූෂණය වීමට පටන් ගති. 

## මේ රටේ වැසියන් පවසන අපූරු කථාවක් ඇත. 
එනම් “ ***කන්ද බුදුවරයෙකි - බුදුවරයා කන්දකි***” යන්නයි. එහෙත් මේ කන්ද ගංගාවට පෙනෙන්නේ නිදා සිටින බුදුවරයෙක් ආකාරයෙනි. ඒ අනුව ලීසාන් බුද්ධ ප්‍රතිමා වහන්සේ ඒ බුදුවරයන් වහන්සේගේ හදවත වැනිය. මේ අතිපාරිශූද්ධ ලීසාන් බුද්ධ ප්‍රතිමාවහන්සේට මගේ නමස්කාරය වේවා. ... ...
ඔඩ්ඩි

**හූනියං දෙයියෝ, හූනියං යකා හෙවත් ඔඩ්ඩි**  පුර පක්‍ෂයේදී දෙවියෙකු ලෙසද අව පක්‍ෂයේදී  නරක අමනුශයකුද වන බව සිංහල සාම්ප්‍රදායික විශ්වාසයයි.
ඉලන්දාරි දෙයියෝ

මී හරකුන්ට සහ එල හරකුන්ට අධිපති දේවතාවා **ඉලන්දාරි දෙයියෝ** හෙවත් **ගොපළු යකා** වේ.

ඉලන්දාරි දෙවියෝ

අපෙන් ගිලිහී යන පැරණි සිංහල දෙව විශ්වාසයන්ගෙන් තවත් එකක් තමයි ඉලන්දාරි දෙවියෝ.

හියු නෙවිල් විසින් රචනා කරන ලද සිංහල කවි සංග්‍රහයේ කවි පංතියක් ඉලන්දාරි දෙවියන් වෙනුවෙන් වෙන්වී තිබීමෙන් එකල ජනප්‍රයව පැවති දේව විශ්වාසයක් ලෙස උපකල්පණය කල හැකයි.

වන්නි හත් පත්තුවේ කලක් ජනප්‍රියව පැවති දේව විශ්වාසයක් තමයි ඉලන්දාරි දෙවි. හියු නෙවිල් විසින් රචනා කරන ලද සිංහල කවි සංග්‍රහයේ කවි පංතියක් ඉලන්දාරි දෙවියන් වෙනුවෙන් වෙන්වී තිබීමෙන් එකල ජනප්‍රයව පැවති දේව විශවාසයක් ලෙස උපකල්පණය කල හැකයි.

දිනක් පත්තිනි මෑනියන් දිය නෑමට සූදානම් වී ඇගේ හිසේ ගසා පැවති සපු මලක් සළුව මත තබා දිය නෑවාය. ආපසු ගොඩට එන විට දක්නට ලැබුණේ සපු මල නොව හිනැහෙමින් නටන ලස්සන බිළිදෙකි. මලින් උපන් කුමරා යැයි ඉලන්දාරි දෙවියන්ට නම් පට බැදෙන්නේ මේ නිසාය. මොහු ඉතාම රූමත් තරුණයෙක්ව පත්තිනි දේවියගේ පුත් තනතුරේ හැදූ වැඩුණ බව කියවේ. මෙතුමා ඉතාම බල ඇත්තෙක්ව සිටි බව පැරණි කතාන්දර වල සදහන් වෙනවා. පත්තිනි සළඹත් අතින් ගෙන නැව් තොටවල් වල නැව් පෙරළමින් පෙරළි කළේලු. දකුණත රන් තොන්ඩුවක්ද, වමත මුගුරක්ද පැවති බව වර්ණිත කවි වලින් කියවේ. හෙතෙම උණු කිරෙන් සහ බුලතින් පුද ලද බව කියවේ. එක් වැනුමක මෙසේ කියවේ රිටිගල නගරය ඉදිකල ඉලන්දාරි තොමෝ රන් නැවකින් කල්එළියට ගොස් ගොනාවේ සතියක් ගතකොට දිඹුලංකඩ දෙවොලක් තනවා මල් ආරුක්කුවේ යක්ෂයින් රදවා පව්පින් සදහන් කරන පොතක්ද රැගෙන ආවේය. මේ වර්ණනයට අනුව මොහු දේවත්වයට පත්වූ මෙරට කිසියම් බලයක් පැවැති අයෙක් බව පෙනේ. මින්නේරි වැවේ දුපත් හතට, කලා බළොළු වැවට, විල්හතට, තඹලතොමුවට, කලතුරට, මුතු පංතියට, විලච්චියට අණසක පැතිරවූ බව කියවේ. පසුකලක අයියනායක දෙවියන්ගේ සේවක දෙවියෙක් ලෙස වන්දනයට පාතු වුවද, ක්‍රමයෙන් ජන මතකයෙන් මේ කඩවසම් ඉලන්දාරි දෙවියා අමතක වෙමින් පවතී.

මින්නේරිය දොළොස් දූව පසුකර සක්මන් කරන්ඩ ෴ ඉන්නෑරිය මෙ සිංහලේ වැව් බැඳි රට බලා ඉන්ඩ ෴ කන්කාරිය සමඟ මෙ ඔබ කිරි ඉතිරුම් බාර ගන්ඩ ෴ දැන් සූරිය රැස් විලසින් ඉලන්දාරි දෙවි වඩින්ඩ ෴

සැපත පතිනි ජල කෙලියට ගන්තෙර ගොස් සළු දිග ඇරි ෴ විපත ඉසේ තිබු සපුමල සලුපොට පිට ගෙන දිග ඇරි ෴ නැවත එසපු මල බැලු විට කෙළ රන් කුමාරි ෴ උපත පතිනි නම කිව්වේ කුමරු මගේ ඉලන්දාරි ෴

## දේවාල
### ප්‍රධාන දේවාලය
දිඹුල්කඩ

## ආයුධය
රන් කෙවිට

ප්‍රවර්ගය:සිංහලයන් විසින් වන්දනාකරන දෙවිදේවතාවෝ
රාජකීය විද්‍යාලය, තෙලිජ්ජවිල

මාතර දිස්ත්‍රික්කයේ පිහිටි තෙල්ලිජ්ජවිල රාජකීය විද්‍යාලය දැනට බෞද්ධ ජාතික පාසලක් ලෙස ශ්‍රී ලංකා රජය විසින් පවත්වාගෙන යනු ලබයි.

ප්‍රවර්ගය:ශ්‍රී ලංකාවේ අධ්‍යාපන ආයතන
ප්‍රවර්ගය:ශ්‍රී ලංකාවේ පාසල්
ප්‍රවර්ගය:ශ්‍රී ලංකාවේ රජයේ පාසල්
ප්‍රවර්ගය:දකුණු පලාතේ පාසල්
ජෛව භූගෝල විද්‍යාව

[thumb|500px|[ඇල්ෆ්‍රඩ් රසල් වොලස්|ඇල්ෆ්‍රඩ් රසල් වොලස්ගේ ග්‍රන්ථය  *ද ජියෝග්‍රැෆිකල් ඩිස්ට්‍රිබ්‍යුෂන් ඔෆ් ඇනිමල්ස්* සඳහා මුඛ චිත්‍රය ]]

**ජෛව භූගෝල විද්‍යාව** යනු  භූගෝල විද්‍යාත්මක අවකාශයෙහි සහ භූවිද්‍යාත්මක කාලය ඔස්සේ ජීවී විශේෂ (ජීව විද්‍යාව), ජීවීන්, සහ පරිසර පද්ධතීන් හී ව්‍යාප්තිය පිළිබඳ අධ්‍යයනයයි. අක්ෂාංශය, උන්නතාංශය, ඒකලනය සහ වාසස්ථාන සරිය යන්නෙහි භූගෝල විද්‍යාත්මක අවනතියන් ඔස්සේ අතිශයින් ක්‍රමානුකූල ආකාරයකට ජීවින් හා ජීවවිද්‍යාත්මක ප්‍රජාවන් වෙනස් වෙති.

විෂමජාතීය නමුත් භූගෝල විද්‍යාත්මකව පුරෝකථනය කල හැකි පරිසරයන්ට අප අනුවර්තනය වෙත්ම, ජීවීන්ගේ සංඛ්‍යාවේ හා ඔවුන්ගේ වර්ග වල අවකාශීය ව්‍යාප්තිය පිළිබඳ දැනුම, අපගේ ආදි මානව  මුතුන් මිත්තන් හට මෙන්ම, වර්තමානයෙහි අප හටද ඉතා වැදගත් වෙයි. ජෛව භූගෝල විද්‍යාව වනාහී පරිසර විද්‍යාව, පරිනාමීය ජීව විද්‍යාව, භූවිද්‍යාව, සහ භෞතික භූගෝල විද්‍යාව  යන්නන් වෙතින් සංකල්ප සහ තොරතුරු ඒකරාශි කරන්නාවූ ඒකීකරණ විමසුම් ක්ෂේත්‍රයක් වෙයි.

ජීවී විසිරීම වෙත බලපාන කායික විද්‍යාමය සහ පරිසර විද්‍යාමය සංරෝධක සිට ගෝලීය අවකාශීය පරිමාණයන් හා  පරිණාමීය කාල රාමුන් තුල ක්‍රියාත්මක වන භූ විද්‍යාත්මක සහ කාලගුණ විද්‍යාත්මක සංසිද්ධි දක්වා විවිධ ක්ෂේත්‍රයන් වෙතින් තොරතුරු හා අදහස් ඒකරාශී කරමින් නූතන ජෛව භූගෝල විද්‍යාත්මක පර්යේෂණ සිදු කෙරෙත්.

ප්‍රවර්ගය:ජෛව භූගෝල විද්‍යාව
ප්‍රවර්ගය:භෞතික විද්‍යාව
මාගම්පුර මහින්ද රාජපක්‍ෂ වරාය

**මාගම්පුර මහින්ද රාජපක්‍ෂ වරාය** ( හම්බන්තොට වරාය හෝ රුහුණු මාගම්පුර වරාය ලෙසද කටවහරේ හැඳින්වේ)  ශ්‍රී ලංකාවේ දෙවන ජාත්‍යන්තර වරාය වන අතර එය හම්බන්තොට (ඓතිහාසික මාගම් රාජධානියට අයත් වූ) ප්‍රදේශයේ පිහිටා ඇත.

හම්බන්තොට දිස්ත්‍රික්කයේ තිස්සමහාරාම ප්‍රදේශය පිහිටා ඇති මාගම්පුර මහින්ද රාජපක්ෂ වරායෙහි ඉදිකිරීම් 2008 ජනවාරි මස තුළදී ඇරඹි අතර 2010 නොවැම්බර් මස 18 වන දින එවක ශ්‍රී ලංකාවේ  අතිගරු ජනාධිපති මහින්ද රාජපක්ෂ මහතා විසින් 'කරදියවර මංගල්‍යයක්' පවත්වා විවෘත කරන ලදී. මෙම වරායේ නැංගුරම්පළවල් 3ක් ඇති අතර චීන රජයේ මූල්‍ය අනුග්‍රහය ලබාගෙන නිමවා ඇත. මෙම වරාය ලොව ප්‍රථම අභ්‍යන්තර වරාය වේ. මෙහි ප්‍රථම අදියරේ ආයෝජනය ඇ.ඩෝ. මිලියන 361 වන අතර ඉන් 85% සැපයුනේ චීනයේ එක්-ඊම් බැංකුවයි. 

## ආශ්‍රිත
* කොළඹ වරාය
* ගාලු වරාය

## මූලාශ්‍ර
ප්‍රවර්ගය:හම්බන්තොට
ප්‍රවර්ගය:ශ්‍රී ලංකාවේ වරායවල්
ධ්‍රැවසීමිත පරිසර කලාපය

thumb|400px

**ධ්‍රැවසීමිත ** හෝ **පැලෙයාක්ටික්** යනු පෘථිවියේ පෘෂ්ඨය බෙදා වෙන් කෙරෙන පරිසර කලාප අටෙන් එකකි.

භෞතික වශයෙන් ගත් කල, ධ්‍රැවසීමිත හෙවත් පැලෙයාක්ටික් කලාපය විශාලතම පරිසර කලාපයයි. යුරෝපය,  හිමාල කඳු වැටියෙන් උතුරෙහි ආසියාව, උතුරු අප්‍රිකාව, සහ අරාබියානු අර්ධ ද්වීපයෙහි උතුරු හා මධ්‍යම කොටස් අයත් භෞමික පරිසර කලාප මෙයට අන්තර්ගත වෙති.
භෞමික පරිසර කලාපය

**පරිසර කලාපයක්** යනු පෘථිවියෙහි භූමි පෘෂ්ඨයේ පුළුල්තම ජෛව භූගෝල විද්‍යාත්මක බෙදීම වන අතර එය පදනම්ව ඇත්තේ භෞමික ජීවීන්ගේ ව්‍යාප්ති රටාවන් අනුවය.

**පරිසර කලාප** විසින් නිරූපණය කරනුයේ, සාගර, පුළුල් කාන්තාර, උස් කඳු පංති වැනි, සංක්‍රමණයට බාධා පමුණවන භූගෝලීය අංගයන් නිසා, එකිනෙකින් වෙන් ව පැවති හා, එ නිසා  දිගු  කාල පරිච්ඡේදයන් තුල සාපේක්ෂ ඒකලනයෙන් ජීවින් පරිණාමයවූ, පෘථිවි පෘෂ්ඨයෙහි මහත්වූ විශාල ප්‍රදේශ වෙති. එබැවින්, ඔවුන්ගේ ජෛව භූගෝලීය පෙදෙස හවුලේ භුක්ති විඳිම පදනම් කොට ගෙන ජීවීන්  සාමාන්‍ය කණ්ඩායම් ලෙස දැක්වීමට පරිසර කලාප  භාවිතා වෙයි.  පරිසර කලාප විසින් උද්භිද විද්‍යාවෙහි   ශාක රාජධානි හෝ සත්ත්ව විද්‍යාවෙහි සත්ත්ව ව්‍යාප්ති විද්‍යාත්මක පෙදෙස් දක්වති.

ඒවායෙහි අඩංගු ජීවීන්ගේ පරිණාමීය ඉතිහාසය වෙතින් පරිසර කලාප ලක්ෂ‍ණෝපේත වෙති. ප්‍රධාන වාසස්ථාන වර්ග ලෙසින්ද හැඳින්වෙන,  පෘථිවි පෘෂ්ඨය මත පවතින *ජීව රූප* මත පදනම්ව හෝ දේශගුණික, පාංශුමය, සහ වෙනත් තත්ත්වයන් සඳහා ශාක සහ සත්ත්වයන් අනුවර්තනය වීම  පදනම් කොට ගත් බෙදීම් වන, ජෛව දර්ශයන්ගෙන් ඒවා ප්‍රභින්න ලෙසින් වෙනස් වෙති. ජෛව දර්ශ ලක්ෂණෝපේත වන්නේ සම සම උත්කර්ෂ වෘක්ෂලතාදියන් වෙතිනි. එක් එක් පරිසර කලාපය, ප්‍රභින්න ජෛව දර්ශයන් කිහිපයකින් සමන්විත විය හැක. නිදසුන් ලෙසින් මධ්‍යම ඇමරිකාවෙහි නිවර්තන තෙත් පළල්පත්‍ර වනාන්තරයක්, වෘක්ෂලතාදිය වර්ග හා ව්‍යුහය, දේශගුණය, පස ආදිය අනුව නව ගිනියාවේ එකක් හා  සමසම විය හැකි වුවද, මෙම එක් එක් වනාන්තර තුල වාසය කරන ශාක සහ සත්ත්වයන් බොහෝ ලෙසින් වෙනස්වූ  පරිණාමීය ඉතිහාසයන් සහිත වෙති.

භූ විද්‍යාත්මක ඉතිහාසය තුල පොළොවෙහි භුමි ස්කන්ධයන් යලි බෙදාහැරීම සිදු කල භූස්තර චලන ක්‍රියාවලිය අනුව පොළොවෙහි පරිසර කලාපයන්හී ශාක හා සත්ත්ව ව්‍යාප්තියෙහි රටාවන්  හැඩගැන්වී ඇත.

| 
thumb|400px|  පරිසර කලාප 8 න් 6 ක්
|}
හෝනා

**හෝනා**  යනු යුරෝපයේ ගංගා අතුරින් ප්‍රධාන එකක් වන අතර, එය ස්විට්ස්ර්ලන්තයෙන් ඇරඹී අග්නිදිග ප්‍රංශය ඔස්සේ ගලා බසියි.
යුරෝපයේ ගංගා ලැයිස්තුව

thumb|400px|ප්‍රධාන යුරෝපීය ජලාපවාහනයන් (රතු රේඛා) ජලධාරක ප්‍රදේශ (අළු පැහැති ප්‍රදේශ) වෙන් කරමින් ගලා යයි

මේවා යුරෝපයේ (පරිසර විද්‍යාත්මතව, ධ්‍රැවසීමිත පරිසර කලාපයේ සීමාන්තික බටහිර කොටස - නැගෙනහිර දිගින් රුසියාව ද ඇතුළුව) ප්‍රධාන **ගංගා** වෙති. ඔවුන්ගේ අතු ගංගා, ජලවහන ප්‍රදේශ, ආදිය සඳහා එක් එක් ලිපිය බලන්න. විෂදත්වය තකා, 100&nbsp;කිමී ට වඩා දිගු (හෝ වෙන යම් අයුරින් ඉතා වැදගත්) ගංගා  මෙම ලැයිස්තුවෙහි දක්වා ඇත. රට අනුව ලැයිස්තුව වල වඩා කෙටි ගංගා දැක ගත හැක.
ඇවිනොන්

**ඇවිනොන් **  යනු අග්නිදිග ප්‍රංශයෙහි පිහිටි ප්‍රංශ ජන ප්‍රදේශයක් වන අතර එය Vaucluse නම් ප්‍රංශ පරිපාලන ඒකකය තුල හෝනා ගංගාවේ වම් ඉවුරට මායිමව පිහිටියේය.
නිකොලස් මිනියා

thumb|ස්වයං-ආලේඛ්‍ය චිත්‍රයක්

**නිකොලස් මිනියා** (1606–1668) යනු ප්‍රංශ සිත්තරෙකි. ඔහුගේ සක්‍රීය දිවියෙන් බෙහෝ කාලයක් ඇවිනොන්හී ගත කල අතර  පියර් මිනියාගේ වැඩිමහල් සොහොයුරා වෙයි.
මොල්ය්ඈ

[200px|thumb| [නිකොලස් මිනියා විසින් රචිත මොල්ය්ඈ  ගේ ආලේඛ්‍ය චිත්‍රයක්]] 
**මොල්ය්ඈ** නම් වේදිකා නාමයෙන් හැඳින්වුනු, **ජෝන්-බැප්ටීස්ට පෝකිලන්** ; (බව්තිස්මය ජනවාරි 15, 1622&nbsp;– පෙබරවාරි 17, 1673) යනු ප්‍රංශ ජාතික නාටක රචකයෙක් හා නළුවෙකු වූ අතර බටහිර සාහිත්‍යයේ විශිෂ්ටතම ප්‍රහසන විශාරදයන් අතුරින් එකෙකු ලෙසින් සැලකෙයි.
බෝර්ෂ්වෂී

[thumb|right|200px|[මොල්ය්ඈ විසින් රචිත නාට්‍යයේ නාම චරිතය *ල-බුර්ජුවා-ජන්ටියම්*.]]

සමාජ විද්‍යාවේ සහ දේශපාලන විද්‍යාවේ, **බෝර්ෂ්වෂී ** යන නාම පදයද  (Fr.:  | Eng.: ) **බෝර්ෂ්වා** යන නාම විශේෂණ පදයද ඓතිහාසික සමාජ-ආර්ථික පංති පරාසයක් විස්තර කරන පද වෙති. එම නිසා, 18වන සියවසෙහි අග භාගයෙහි සිට,  බටහිර ලෝකයෙහි, බුර්ජුවෂී වෙතින් විස්තර කෙරෙනුයේ, "ඔවුන් විසින් ප්‍රාග්ධනයට හිමිකම් කීම නිසාවෙන් හා , එය හා බැඳි ඔවුන්ගේ සංස්කෘතිය වෙතින් විස්තර කෙරෙන" සමාජ පංතියකි; එබැවින්, *බුර්ජුවා* (පුරුෂ) සහ  *බුර්ජ්වාස්* (ස්ත්‍රී) යන පුද්ගල පද සංස්කෘතික වශයෙන් හඳුන්වන්නේ ධනවාදී සමාජයන්හී ධනවත්ම සමාජ පංතියෙහි පුරුෂයෙක් හෝ ස්ත්‍රියක වෙති.

සමකාලීන  ශාස්ත්‍රීය සිද්ධාන්තයන්හී, බෝර්ෂ්වෂී යන පදය සාමාන්‍ය වශයෙන් දක්වන්නේ ධනවාදී සමාජයන්හි පාලක පංතියයි. මාක්ස්වාදී සිද්ධාන්තයෙහි, මෙම පංතියෙහි පිහිටුම් ලාක්ෂණික ලෙසින් සැලකෙන්නේ ඔවුන් විසින් නිෂ්පාදන ක්‍රම සඳහා හිමිකම් පෑමයි.

## ආශ්‍රිත
දේවි බාලිකා විද්‍යාලය

## බාහිර යොමු 
දේවි බාලිකා විද්‍යාලය

ප්‍රවර්ගය:ශ්‍රී ලංකාවේ අධ්‍යාපන ආයතන
ප්‍රවර්ගය:ශ්‍රී ලංකාවේ පාසල්
ප්‍රවර්ගය:ශ්‍රී ලංකාවේ රජයේ පාසල්
ප්‍රවර්ගය:ජාතික පාසල් - ශ්‍රී ලංකා
2012 සියෙරා ලියෝන්හී කොලරාව පැතිරීම

2012 අගෝස්තු අග භාගය වන විට, සියෙරා ලියෝනයෙහි කොලරා පැතිරීමක් නිසා 327 ජනයා මරණයට පත්ව සිටියහ. මෙම පැතිරීම ගිනි රාජ්‍යයටද බල පා ඇති අතර, වෙරළ අසබඩ ජලාශ්‍රයක් එම රට හවුලේ භාවිතා කරයි.

## ආශ්‍රිත
නිදහස් වෙළෙඳ කලාපය

**නිදහස් වෙළෙඳ කලාපයක් (FTZ)** හෝ **අපනයන සැකසුම් කලාපයක් (EPZ)**, **විදේශ-වෙළෙඳ කලාපයක්** ලෙසද හැඳින්වේ, පෙරදී **නිදහස් වරායක්**, යනු රේගු බලධාරීන්ගේ මැදිහත්වීමකින් තොරව භාණ්ඩ ගොඩබෑම, හැසිරවීම, නිෂ්පාදනය හෝ යළිසැකසීම, සහ යළි-අපනයනය සිදු කල හැකි පෙදෙසකි.
අග්නිදිග ආසියානු ජාතීන්ගේ සංගමය

**අග්නිදිග ආසියානු ජාතීන්ගේ සංගමය** (**ආසියාන්**  , විරල ලෙසින්  ) යනු අග්නිදිග ආසියාවේ රටවල් දහයකින් සමන්විත, භූ-දේශපාලනීය සහ ආර්ථික සංවිධානයක් වන අතර එය 1967 අගෝස්තු 8 දිනදී ඇරඹුනේ  ඉන්දුනීසියාව, මලයාසියාව, පිලිපීනය, සිංගප්පූරුව සහ තායිලන්තය විසිනි. මූලස්ථානය -: ඉන්දුනීසියාවේ ජකර්තා නුවර  

පරමාර්ථ -:.                                                                       •සහයෝගීතාව  මත ඒකාබද්ධ ආර්ථික ක්‍රමයක් සාමාජික රටවල ක්‍රියාත්මක කිරිම .                                                   •අන්යෝනය සහයෝගිතාව මත සහයෝගයෙන් පර්‍යෙෂණාත්මක අංශ දියුණු කිරීම .                                  • කෘෂිකාර්මික සහ කාර්මික ක්ෂෙත්‍රයේ දී වඩාත් සඵලතාව සදහා එක්සත් වීම.                                                          • සාමාජික රටවල වෙළඳ කටයුතු දියුණු කර ගන්නා අතරම ජාත්‍යන්තර වාණිජ කටයුතුවල දී ඇති ප්‍රශ්න හැදැරීමේ මාර්ග දියුණු කිරීම .                                                        •සාමාජික රටවල ජනජීවිතය උසස් කිරීම හා සන්නිවේදන මාර්ග දියුණු කිරීම . 

## ආශ්‍රිත
විලියම් වොලස්

**ශ්‍රීමත් විලියම් වොලස්** (, ; නෝර්මන් ප්‍රංශ: ; ( – 23 අගෝස්තු 1305) යනු,  පළමුවන ස්කොට්ලන්ත නිදහස් යුද්ධය අතරතුර ප්‍රධාන නායකයෙක්වූ ස්කොට්ලන්ත නයිට්වරයෙකි.

## ආශ්‍රිත
ප්‍රවර්ගය:1305 මරණ
ගම්‍යතාවය

නිව්ටෝනියානු යාන්ත්‍ර විද්‍යාවෙහි, **ගම්‍යතාවය**  (වඩාත් විශේෂිත වශයෙන් **රේඛීය ගම්‍යතාවය** හෝ **උත්තාරණ ගම්‍යතාවය**) යනු, වස්තුවක ස්කන්ධයෙහි සහ ප්‍රවේගයෙහි   ගුණිතය  වෙයි. එය, විශාලත්වයක් සහ දිශාවක් සහිතවූ දෛශික රාශියකි.  වස්තුවක ස්කන්ධය  නම් සහ එහි ප්‍රවේගය  නම් (එයද දෛශික රාශියකි), එවිට වස්තුවෙහි ගම්‍යතාවය  වන්නේ: \mathbf{p} = m \mathbf{v}. වෙයි.

අන්තර්ජාතික ඒකක පද්ධතියෙහි (SI), ගම්‍යතාවයෙහි මිනුම් ඒකකය වන්නේ කිලෝග්‍රෑම් තත්පරයට මීටර (kg⋅m/s) වන අතර, මෙය නිව්ටන්-තත්පර වෙතට මානමය සමතුල්‍ය බවක් දක්වයි.

චලිතය පිළිබඳ නිව්ටන්ගේ දෙවන නියමය පවසන්නේ, වස්තුවක ගම්‍යතා වෙනස්වීමේ සීඝ්‍රතාවය, එය මත ක්‍රියාකරන සම්ප්‍රයුක්ත බලයට සමාන බවයි. ගම්‍යතාවය, සමුද්දේශ රාමුව මත පදනම් වන මුත්, ඕනෑම අවස්ථිති සමුද්දේශ රාමුවක, එය  *සංස්ථිත* රාශියක් වන අතර, එයින් ගම්‍ය වන්නේ, සංවෘත පද්ධතියක් බාහිර බල වෙතින් බලපෑමට ලක්නොවන්නේ නම්, එහි මුළු ගම්‍යතාවය නොවෙනස්ව පවතින බවයි. 

## පුස්තක නාමාවලිය
*

## බාහිර සබැඳි 
* කොන්සර්වේෂන් ඔෆ් මොමෙන්ටම්  – අ චැප්ටර් ෆ්‍රොම් ඇන් ඔන්ලයින් ටෙක්ස්ට්බුක්

ප්‍රවර්ගය:භෞතීය රාශි
ප්‍රවර්ගය:යාන්ත්‍ර විද්‍යාව
ප්‍රවර්ගය:සංස්ථිති නියම
ප්‍රවර්ගය:චලිතය (භෞතික විද්‍යාව)
ප්‍රවර්ගය:එස්අයි ව්‍යුත්පන්න ඒකක
ඉංගිරිය ප්‍රාදේශීය ලේකම් කොට්ඨාශය

**ඉංගිරිය ප්‍රාදේශීය ලේකම් කොට්ඨාසය** යනු,  ශ්‍රී ලංකාවේ, බස්නාහිර පළාතේ,   කළුතර දිස්ත්‍රික්කයේ, පිහිටි ප්‍රාදේශීය ලේකම් කොට්ඨාසයකි.
## ජනගහනය 
## ග්‍රාම නිළධාරි වසම් 
## ආර්ථිකය 
## ප්‍රාදේශීය ලේකම්වරුන් 
## ආශ්‍රිත ලිපි
*ශ්‍රී ලංකාවේ ප්‍රාදේශීය ලේකම් කොට්ඨාස
*ශ්‍රී ලංකාවේ පළාත්
*ශ්‍රී ලංකාවේ පරිපාලන දිස්ත්‍රික්ක

## මූලාශ්‍ර
* Divisional Secretariats Portal 

ප්‍රවර්ගය:ශ්‍රී ලංකාවේ ප්‍රාදේශීය ලේකම් කොට්ඨාස
ප්‍රවර්ගය:කළුතර පරිපාලන දිස්ත්‍රික්කය
තුෂාරාංකය

**තුෂාරාංකය** යනු නියත වායුගෝලීය පීඩනයක පවතින  ආර්ද්‍ර (තෙත්)  වාතය පරිමාවක උෂ්ණත්වය අඩුවත්ම එහි පවතින ජල වාෂ්ප ද්‍රව ජලය බවට  ඝනීභූත වීම ඇරඹෙන උෂ්ණත්වයයි.  ඝනීභූත ජලය හැඳින්වෙන්නේ තුෂාරය ලෙසින් වන අතර එය ඝන පෘෂ්ඨයන් මත සෑදේ.
පිනිබෑම

**පිනිබෑම**  යනු තුෂාරය ඇද වැටීමයි. මෙය බොහෝවිට සිදුවන්නේ උදය කාලයේදීය. වායුගෝලීය උෂ්ණත්වය කිසියම් අගයකට වඩා පහත බැසි විට වාතයේ ඇති ජලවාෂ්ප ඝනවී පිණි කැටිති සෑදී පොළොව මතට පතිතවීම වෙතින් මෙම පිනිබෑම සිදුවෙයි.

## භෞතික විද්‍යාත්මක පැහැදිලි කිරීම 
වායුගෝලයේ උෂ්ණත්වය තුෂාරාංකයට වඩා පහළ බැසි කල ඝන පෘෂ්ඨයන් මත මෙසේ තුෂාරය තැනේ.

## ධර්ම සාහිත්‍යයෙහි සඳහන 
ලෝ වැඩ සඟරාවෙහි  "පණ නම් තණ අග පිණිබිඳු වැන්නේ" යැයි දැක්වෙන්නේ තණ කොළ අග සැදුනු පිණි හිරු රැස් විහිදුන විට සැණෙන් අතුරුදහන් වී යන බැවින් ප්‍රාණයද එලෙස අනිත්‍ය බව කීමටයි. ස්වභාවික පරිසරයක වාතය හා ගැටෙන මුල්ම ඝන වස්තුව තණ කොළ අග විය හැකි අතර එවැනි උල්වූ පෘෂ්ඨයන්හී ඝණිභවනය සිදු වීමට රුචියක්ද ඇත. එබැවින් අළුයම් කාලයේ වාතයේ උෂ්ණත්වය තුෂාරාංකයට වඩා අඩු අගයක පවතින විට මෙසේ තණ අග තුෂාරය තැනීම නිසා පිණි බිඳු ඇතිවෙයි. හිරු නැග එත්ම වායුගෝලීය උෂ්ණත්වය ඉහළ යන විට එය තුෂාරාංකයට වැඩිවූ සැණින් තුෂාර පකනය නවතින අතර සැදි තුෂාරයද වාෂ්පිභවනය වෙයි.

## සෞඛ්‍යය හා බැඳි සංකල්ප 
අධික පිනි පතනය සහිත ප්‍රදේශ වල ජනයා හිමිදිරියේ හිස ආවරණය කර එළිමහනේ යන්නේ පිනි හේතුවෙන් සෙම් රෝග සෑදීමෙන් මිදීමටය. මේ අතර පීනසාදී රෝග සහිත වුන් හට හිස ආවරණය කොට ගෙන පිනි සහිත හිමිදිරියේ එළිමහනේ සක්මන නියම කරන්නේ පින්නට ලය හුරු කිරීමෙන් පීනස සුව කර ගැනුමටය. සමහරක් ව්‍යාධි සඳහා ඖෂධ පින්නේ තබා පානය කිරීමට දීමද දැකිය හැකි දෙයකි.
තීන්ත

thumb|right|200px|වේලුනු කොළ පැහැ තීන්ත

**තීන්ත** යනු උපස්තරයක් මත තුනී ස්තරයක් ලෙස ආලේප කල විට, ඝන පටලයක් බවට පෙරැලෙන ඕනෑම  ද්‍රවයක්, ද්‍රවීකාරකයක්, හෝ මැලියම් සංයුතියකි. වස්තූන් ආරක්ෂා කිරීමට, වර්ණවත් කිරීමට හෝ ඒවාට වයනය ගෙන දීමට බොහෝ බහුල ලෙසින් එය භාවිතා කෙරෙයි.

## සිංහල පද නිරුක්තිය 
මෙම ද්‍රව්‍යයට භාවිතා වන *තීන්ත* යන පදය බිඳී ඇත්තේ මෙය සඳහා භාවිතා වන පෘතුගීසි වචනය වන Tinta නමැත්ත ආශ්‍රයෙනි. මෙම පෘතුගීසි වදන උච්චාරණය වන්නේ *චීන්ත* යනුවෙනි.
ප්‍රංශයේ භීෂණ පාලන සමය

**ප්‍රංශයේ භීෂණ පාලන සමය** ප්‍රංශ විප්ලවය සමයේ සිද්ධ වූවකි. එය 1793 සැප්තැම්බර් 5 වැනි දින සිට 1794  ජූලි 28 වැනි දින තෙක් පැවති භීෂණයෙන් හා ප්‍රචණ්ඩත්වයෙන් පිරි කාල වකවානුවකි. එය හටගත්තේ ප්‍රංශ විප්ලවයේ ආරම්භයත් සමඟ ය. ගිරොන්ඩින් සහ ජැකෝබියන් නම් වූ දේශපාලන සංවිධාන දෙකක ගැටුම් නිසා අර්බූදය බරපතල විය. එහි ප්‍රතිඵලය වූයේ "විප්ලවයේ හතුරන්" යැයි නම් වූ ප්‍රංශ වැසියන් ව සමූල ඝාතනයන්ට ලක් වීමයි. විප්ලවයට හතුරුකම් දැක්වූවා යැයි ජනතාවගේ මරණ සංඛ්‍යාව දස දහස් ගණන් යැයි සැලකේ.  ගිලටිනයට යොමු කොට හිස ගසා දැමි සංඛ්‍යාව 16,594 ක් යැයි ද, (එයින් 2,639 ක් වූයේ පැරිස් නගරයේ ය), ප්‍රංශය පුරා මූණ ඉච්ඡාවට පැවැත් වූ නඩු විභාගයන් වලින් වරදකරුවන් සේ හඳුන්වනු ලැබු 25,000 ක් මරණ දණ්ඩනය ලැබූහ.
කොළඹ ව්‍යාපාර වස්තු හුවමාරුව

**කොළඹ කොටස් වෙළෙඳපොළ** ලෙස කටවහරින් හඳුන්වන **කොළඹ ව්‍යාපාර වස්තු හුවමාරුව** ශ්‍රී ලංකාවේ එකම කොටස් හුවමාරුවයි.

## පිහිටීම
මෙහි මූලස්ථානය කොළඹ ලෝක වෙළෙඳ මධ්‍යස්ථාන ගොඩනැගිල්ලෙහි පිහිටා ඇති අතර එහි ශාඛා ගම්පහ​, කිරිබත්ගොඩ​, පානදුර​, මහනුවර, මාතර, කුරුණෑගල, අනුරාධපුර​, යාපනය සහ මීගමුව යන නගර වල පිහිටා ඇත.

## නීතිගත කිරීම
2007 අංක 7 දරණ සමාගම් පනත යටතේ ලියාපදිංචි කරඇති සමාගමක්වන මෙහි දැනට ව්‍යාපාර කොටස් හුවමාරුව සඳහා සාමාජික ආයතන 15 කට සහ වෙළෙඳ සාමාජික ආයතන 14 කට කොටස් තැ‍රැව්කාර ආයතන ලෙස ක්‍රියාකාරීත්වය දැරීමට ශ්‍රී ලංකා සු‍රැකුම්පත් හා විනිමය කොමිෂන් සභාව විසින් අවසර ලබා දී තිබේ.

## බාහිර සබැඳි
* කොළඹ කොටස් වෙළඳපළ සම්බන්ධ සිංහල අධ්‍යාපනික ලිපි අඩංගු වෙබ් අඩවිය 

ප්‍රවර්ගය:ව්‍යාපාර වස්තු හුවමාරු
අමෙරිකානුවෝ

අමෙරිකා එක්සත් ජනපදයේ පුරවැසියන් **අමෙරිකානුවෝ** හෙවත් **අමෙරිකානු ජනතාව ලෙස** හඳුන්වයි. විවිධ ජාතීන්ට අයත් සහ පෙර විවිධ රට වල පුරවැසියන්ව සිටි පුද්ගලයන් අමෙරිකානු පුරවැසියන්වී ඇත. වසර දහස් ගණනක් උතුරු අමෙරිකානු මහාද්වීපයේ විසූ ජාතීනිගෙන් පැවත එන්නන් පමණක් ස්වදේශික අමෙරිකානුවන් ලෙස සලකන අතර ඉතිරි සියළු අමෙරිකානුවෝ පසුගිය වසර 500 ඇතුලත එම භූමියට සංක්‍රමණය වූවෝ හෝ එලෙස  සංක්‍රමණයවූවන්ගෙන් පැවතඑන්නෝ වේ
ඉන්දියානුවෝ

**ඉන්දියානු ජනයා** හෝ **ඉන්දියානුවෝ** යනු, දකුණු ආසියාවේ ප්‍රධාන කොටසක් වන ඉන්දියාවේ පුරවැසිභාවය ලත් පුද්ගලයන් වන අතර,  ලෝක ජනගහනයෙන් 17.31% වෙති.

ප්‍රවර්ගය:ඉන්දියානු ජනයා
ප්‍රවර්ගය:ඉන්දියාවේ වාර්ගික කණ්ඩායම්
ප්‍රවර්ගය:ඉන්දියාව
හදීස්

**අල් හදීස්** යන්නෙහි තේරුම මුහම්මද් (සල්) තුමාණන්ගේ දේශනය යනුය. මුහම්මද් (සල්) තුමානන්ගේ දේශනයයන්, ක්‍රියා සහ අනුමතිය ලැබූ ක්‍රියා සියල්ල අල් හදීස් ගණයට ඇතුලත් වන්නේය. කුර් ආනය පහළ වී අවසන්වීමෙන් පසුව මුහම්මද් (සල්) තුමානන්ගේ ඉල්ලීම අනුව අල් හදීස් දේශනයන් සටහන් කර ගැනීම ඇරඹීය. මෙම දේශනයන් කටපාඩම් කර ගත් සහාභාවරු ද එය සටහන් කර තැන්පත් කළ සහාභාවරුද අල් – කුර්අනෙයේ වදන් වෙනම ද, අල් හදීසයේ කිවුම් වෙනමද සටහන්කර ගත්හ. අල්හදීසයන්, අවස්ථාව, අසාගෙන සිටි තැනැත්තා, ඉදිරි පත් කළ තැනැත්තා වැනි සියල්ලන්ගේ නාමය සඳහන් කර සුරක්ෂිතව තබා ඇත. ඉමාම් බුහාරි තුම විසින් එක්රැස් කරන ලද සහීහ් බුහාරිද, ඉමාම් මුස්ලිම් තුමා විසින් එක්රැස් කරන ලද සහීහ් මුස්ලිම්ද, ඉමාම් තිර්මිදි තුමා විසින් එක්රැස් කරන ලච සහීහ් තිර්මිදිද, ඉමාම් අබූදාවූද් තුමා විසින් එක්රැස් කරන ලච සහීහ් නසායි ද, ඉමාම් ඉබ්නුමාජා තුමා විසින් එක්රැස් කරන ලච සහීහ් ඉබ්නුමාජා ද, මුස්ලිම් ලොවේ සියලු දෙනා විසින් එක් සිත්ව භාරගන්නා ලද ෂත්‍යවූ පවිත්‍රවත් අල් හදීස් ග්‍රන්ථයන්ය. අල් – කුර්අනෙයට දෙවනුව මුස්ලිම්වරුන් විසින් පිළිපදින ග්‍රන්ථයන්ද මෙය වෙති. ‘අල් හදීස් හතලිහක් කටපාඩම් කර ඒ අනුව ජීවත් වන්නාට ස්වර්ගය ලබාදීම මගේ වගකීමකි’ යි නබිනායකයාණන් පවසා ඇත.
තැලිමොයිඩ්

**තැලිමොයිඩ්** () යනු ක්‍රිස්තු වර්ෂ 1957 සිට 1961 දක්වා කාලයේදී ගැබිනි කාන්තාවන්ගේ උදෑසන වමනය වැලැක්වීමට සහ නින්දට උපකාරීවීම සඳහා යොදාගත් බෙහෙතකි. 

## ජන්ම අංගවිකලතා
ජන්ම අංගවිකලතා ඇතිකරලීමට හේතුවන බැවින් 1961දී මෙම බේත තහනම් කරන ලදී.
මෙම කාලය තුල ලෙව පුරා තැලිමොයිඩ් නිසා අංගවිකලව උපන් මිනිසුන් සංඛ්‍යාව 10 000 ත් 20 000ත් අතර බව සැලකේ.

## මූලාශ්‍ර
ප්‍රවර්ගය:භාවිතය නවතාදැමූ වෛද්‍යවේදීමය ඖෂධ
ප්‍රවර්ගය:සෞඛ්‍ය ව්‍යසන
ප්‍රවර්ගය:ජ'මානු නව නිපැයුම්
උතුර

with north highlighted and at top]]
පෘථිවයට අදාලව සම්මත ප්‍රධාන දිශා හතරෙන් එකකි. දකුණට විරුද්ධ දිශාව වේ. 

චුම්භක ධ්‍රැව වලදී හැර පෘථිවය මත අනෙක් ස්ථානවලදී මාලිමාවන් උතුර වෙත යොමුවේ.

ප්‍රවර්ගය:දිශා
ප්‍රවර්ගය:සම්මත සංකල්ප
දකුණු දිශාව

පෘථිවයට අදාලව සම්මත ප්‍රධාන දිශා හතරෙන් එකකි. උතුරට විරුද්ධ දිශාව වේ.

ප්‍රවර්ගය:දිශා
ප්‍රවර්ගය:සම්මත සංකල්ප
මැක්සිමිලියන් රොබෙස්පියෙර්

**මැක්සිමිලියන් රොබෙස්පියෙර්** ප්‍රංශ නීතිඥවරයෙකි, දේශපාලනඥයෙකි. ප්‍රංශ විප්ලවයේ දී වඩාත් ම ප්‍රසිද්ධ වූ සහ බලගතු වූ පුද්ගලයෙකි. රොබෙස්පියර් උපදින්නේ දරුවන් හතර දෙනෙක් වූ පවුලක වැඩිමලා සහ අවජාතකයෙක් හැටියට ය. 1764 දී ඔහුගේ මව දරු ප්‍රසූතියක දී මරණයට පත්විය. සහෝදර සහෝදරියන් සමඟ ඔහු හැදෙනු වැඩෙනුයේ මවගේ පියා සහ නැන්දලා සමඟ ය. වයස අටේ දී පාසැල් යනවිට ඔහු කියවන්නට හා ලියන්නට දැන සිටියේය. අධ්‍යාපනයට දස්කම් පෑ රොබෙස්පියෙර් මනා හැදියාවකින් පාසැල් කාලය ගෙවූ නිසා විශේෂ තෑගි ද දිනාගති. ඔහුගේ අනුග්‍රාහකයන් ඔහුව අදූෂ්‍ය (The Incorruptible) යැයි හඳුන්වද්දී විරෝධීන් ඔහුව ලේ පිපාසිත ආඥාදායකයෙක් (bloodthirsty dictator) සේ හඳුන්වති.

“බිත්තර නොකඩා ඔම්ලට් හදනු නොහැකියි” (ප්‍රංශ භාෂාවෙන් -On ne saurait faire une omelette sans casser des oeufs) යැයි ඔහු කීය. නිදහස, සමානාත්මතාවය හා සහෝදරත්වය යන සටන් පාඨයෙන් දියත් කරන ලදි. ජනතා මහා සභාවේ (Estates-General) හි ද, ජාතික ව්‍යවස්ථා සභාවේ ද සහ ජැකෝබියන් සමාජයේ සාමාජිකත්වය තිබි ඔහු මරණ දණ්ඩනයට විරුද්ධව අදහස් ගෙනහැර පෑවෙකි. හේ වහල් ක්‍රමය ආලෝපනය කරන්නටත් පෙනී සිටියේය. සමානාත්මතාවය සහ සියළු පුරවැසියන්ට චන්ද අයිතිය ලබා දීමට මෙන් ම ජනරජයක් පිහිටුවන්නට ද කැමැත්තෙන් සිටියෙකි. 18 වැනි සියවසේ බුද්ධි විචාර යුගයේ දී බිහි වූ ජෝන් ජාක් රූසෝ සහ මොන්ටෙස්කියූ වැනි දාර්ශනිකයන්ගේ දර්ශනයන් හේ ප්‍රිය කළේය. වාමාංශික බුර්ජුවාසියේ අදහස් හා විශ්වාස ඉදිරිපත් කරන්නට දක්ෂ වූ ඔහු මනා වාග් කෞශල්‍යයකින් යුතු වූ පුද්ගලයෙක් විය.

මහජන ආරක්ෂා කමිටුවේ සාමාජිකයෙක් ලෙසින් ප්‍රංශ විප්ලව කාලයේ දී ඇති වූ භීෂණ සමයේ පුරෝගාමියා ලෙස සැලකෙන්නේ ද ඔහුව ය. 1794 ජූලි මාසයේ දී ඔහුව අත් අඩංගුවට ගෙන මරණයට පත් කිරීමෙන් පසු මාස කිහිපයක දී භීෂණ සමය අවසන් වෙයි.
සැප්තැම්බර් 6

ප්‍රවර්ගය:සැප්තැම්බර්
ප්‍රවර්ගය:ග්‍රෙගරි දිනදසුනේ දින
ප්‍රවර්ගය:අවුරුද්දේ දින
1978

__NOTOC__

ප්‍රවර්ගය:1978
ප්‍රවර්ගය:ග්‍රෙගරි දිනදසුනේ අවුරුදු
බැස්ටීලය

**බැස්ටීලය** යනු පැරීසියේ බලකොටුවකි. එය නිල වශයෙන් හැඳින්වෙන්නේ බැස්ටීල් සෙන්ට් ඇන්ටුවාන් නමිනි. ප්‍රංශයේ අභ්‍යන්තර අරගලයන් හි දී එය වැදගත් ස්ථානයක් ගත්තකි. ප්‍රංශ ඉතිහාසය පුරා එය රාජාඥාව යටතේ දේශපාලන හා අපරාධකරුවන් සිරගත වූ රාජ්‍ය සිරකඳවුරකි. ප්‍රංශ අරගලයේ දී, බැස්ටිලයේ අවි ආයුධ ගබඩා කර ඇතැයි දැනගන්නට ලැබෙන ජනතාව විසින් හදාගන්නා ජාතික ආරක්ෂක හමුදාවක් ඒවා අයිති කරගන්නට සැලසුම් ගහති. ඇමරියා කැහිලා (Amaria Chaila) ප්‍රමුඛ තුන්වැනි තලයේ විරෝධතාවාදීන් කළින් Hôtel des Invalides ට කඩා පැන මස්කට් තුවක්කු 29,000 - 32,000 ක් අතර ප්‍රමාණයක් එකතු කරගෙන සිටි අය වූහ. ඔවුන්ගේ අභිප්‍රාය වූයේ බැස්ටිලයේ ගබඩා කර තිබි කිලෝග්‍රෑම් 13,600 (රාත්තල් 30,000) ක වෙඩිබෙහෙත් පැහැර ගැනීමයි. 1789 ජූලි 14 වැනිදා උදෑසන බැස්ටිලයට විප්ලවකරුවන් කඩා වැදෙද්දී එහි සිටියේ සිරකරුවන් 7 කි. අනිත් සියල්ලෝම 16 වැනි ලුවී රජු විසින් නිදහස් කර තිබිණ. බැස්ටිලය කඩා වැටෙද්දී දහසය වැනි ලුවී රජුගේ බාල සහෝදරයා Comte d’Artois සිය භාර්යාවත්, අනියම් බිරිඳත් රැගෙන රටින් පිටවෙන්නේ තවත් රදළයන් ඔහු අනුගමනය කරද්දී ය. ඒ දිනය ප්‍රංශ විප්ලවයේ තෙවැනි අදිරය සේ සැලකේ.

ප්‍රවර්ගය:ප්‍රංශය
ප්‍රවර්ගය:යුරෝපා ඉතිහාසය
ප්‍රවර්ගය:පැරීසිය
ජුමොන්විල් ග්ලෙන් හි සටන

**ජුමොන්විල් ග්ලෙන් හි සටන** ප්‍රංශ ඉන්දියානු යුද්ධයේ ආරම්භක සටන ලෙසින් සංකේතවත් වෙයි. එය 1754 මැයි 28 වැනිදා යටත්විජිත බ්‍රිතාන්‍ය හා ප්‍රංශ හමුදාව අතර (නූතන පෙන්සිල්වේනියා ප්‍රාන්තයේ) සිද්ධ වූවකි. ප්‍රංශ හමුදාවේ අණ දෙන නිලධාරියා වූයේ ජෝසෆ් කුලොන් ඩ ජුමොන්විල් නැමැත්තා ය. ජෝර්ජ් වොෂිංටන් හා වර්ජීනියා මිලීෂියා භටයන් හතළිස් දෙනෙක් සමඟ එකතු වූ ස්වදේශී ඉන්දියානු ගෝත්‍රික නායක ටැනචැරිසන් ඇතුළු පිරිස එහි යටත්විජිත බ්‍රිතාන්‍ය වෙනුවෙන් ජය ලබති. 

එවක ලුතිනන් කර්නල්වරයෙකු වූ ජෝර්ජ් වොෂිංටන් යටතේ පැමිණි වර්ජීනියා මිලීෂීයා හමුදාව මේ පළාතේ මහා තණ පිට්ටනිය නමින් හැඳින් වූ ස්ථානයේ කඳවුරු බැඳ සිටියේය. බාග රජ්ජුරුවෝ යන නාමය දැරූ ටැනචැරිසන් නම් ස්වදේශී ඉන්දියානුවා තම ගෝත්‍රික කණ්ඩායමේ සහාය ජෝර්ජ් වොෂිංටන් ඇතුළු කණ්ඩායම වෙත ඉදිරිපත් කළේය. ඔහු කුඩා කාලයේ දී ඔහුගේ පියා ප්‍රංශ භටයන් අතින් මරුමුවට පත් වී යැයි සැලකේ. ඔහු පසු කාලයක දී කියන්නේ ප්‍රංශ භටයන් ඔහුගේ පියා තම්බා අනුභව කළා කියාය. ඉතිහාස වාර්තා වල ටැනචැරිසන් සඳහන් වෙන්නේ 1747 කාලයේ දී ය. ඔහු අයිරකුවා ස්වදේශී ඉන්දියානු කවුන්සිලය වෙතින් බ්‍රිතාන්‍ය්‍යන් හා ගණුදෙනු වලට වරම් ලැබූවෙකු යැයි සැලකේ.

ඔහායෝ ගඟ දිගේ පහළට ප්‍රංශ හමුදාව ඒම වැළැක්වීම සඳහා බලකොටු තනන්නට සූදානම් වන ජෝර්ජ්ට සුදුසු තැන් කියා දෙන්නේ ටැනචැරිසන් ය. ටැනචැරිසන් විසින් වසර දෙකක් තිස්සේ සුදුසු යැයි කියා තිබි දෙබළය වෙත වොෂිංටන් ළඟා වෙද්දී එතැන ප්‍රංශ අය විසින් ඩුකෙස්නි බලකොටුව ඉදිකර හමාර බව හේ දකියි. එහි දී ඉහළින් අණ එනතෙක් වොෂිංටන් ඇතුළු පිරිස මහා තණ පිට්ටනියේ නවාතැන් ගනිති. 1754 මාර්තු 27 වැනිදා ප්‍රංශ භටයන් එහි එන බව කියමින් ටැනචැරිසන් වොෂිංටන් වෙත පණිවුඩයක් එවයි. ඔවුන් පහර දෙන්නට පෙර ඔවුන්ට පහර දිය යුතු යැයි ටැනචැරිසන්ගේ උවදෙස විය. 

ඔවුන්ට නොදැනෙන්නට ඔවුන්ගේ නැවතුම් ස්ථානයට කඩා පැන පහර දෙන වොෂිංටන් ඇතුළු පිරිස හැම පැත්තෙකින් ම වටලා දුන් හදිසි ප්‍රහාරය නිසා වෙඩි උණ්ඩ උරුහන්බානා සේ හැම අත ගිය බවත්, ඒ ශබ්දයේ යම් මනරම් බවක් තිබියා යැයි ද ජෝර්ජ් වොෂිංටන් ලියූ ලිපියක සඳහන් වෙයි. ඒ ජෝර්ජ් වොෂිංටන්ගේ මුල් ම සටන විය. සටනේ දී ප්‍රංශ සොල්දාදුවන් නව දෙනෙකු මිය ගියා යැයි ද, තුවාල ලැබූ ජුමොන්විල් ඇතුළු විසිඑක් දෙනෙකු සිරභාරයට ගත්තා යැයි ද සටහන් වෙයි. තුවාල ලබා සිටි ජුමොන්විල් වෙත වොෂිංටන් යුද්ධයේ යටත්වෙන කොන්දේසි කතාබහට ළං වෙනවාත් සමඟ එතැනට පැමිණි ටැනචැරිසන් විසින් ජුමොන්විල් මරා දමයි. ඔහුගේ හිසේ හිසකෙස් සහිත සම ගලවා මොළය අතට ගත් බව කියැවේ. 

## මූලාශ්‍ර 
*http://en.wikipedia.org/wiki/Battle_of_Jumonville_Glen
නියත විවරණ

නියත විවරණ ලැබීම යනු යම්කිසි මනුෂ්‍යයෙකු බුද්ධත්වයටපත් වන බවට ස්ථිර වශයෙන්ම කරුණු දැන ගැනීමයි. නියත විවරණ දීම බුදුරජාණන් වහන්සේ නමක් විසින් සිදු කල යුතුමය.

බුද්ධත්වය සඳහා පාරමී දම් පුරන අයෙකු ඒ සඳහා බුදුරජාණන් වහන්සේ නමකගෙන් නියත විවරණ ලබාගැනීම අත්‍යවශ්‍ය දෙයකි. එහිදී එම බුදුරජාණන් වහන්සේ ඔහුගේ බුද්ධත්වය පිළිබඳව ස්ථිර වශයෙන්ම කරුණු කාරණා ප්‍රකාශ කරයි. එසේම බුදු සිරිත පිළිබඳව දේශනා කරති.

එසේ නමුත් සියලුම දෙනාට එලෙස නියත විවරණ ලබාගැනීම සිදු කල නොහැක. ඒ සඳහා පිරිය යුතු ධර්ම අටක් වෙති.

## බුද්ධ කාරක ධර්ම
*1. **මනුෂ්‍යාත්මයක් ලබා තිබීම**

නියත විවරණ ලබාගැනීමට බලාපොරොත්තු වන තැනැත්තා මිනිස් ආත්මයක් ලබා තිබීම අනිවාර්යය. මේ අනුව තිරිසන් සතෙකුට නියත විවරණ ලබා ගැනීමට නොහැක.

*2.** පුරුෂයෙකු වීම**

ඔහු පුරුෂයෙකුද විය යුතුය. බුදුරජාණන් වහන්සේ දේශනා කර තිබෙන්නේ ශක්‍ර දේවේද්‍රයා, මාරයා, බුද්ධත්වය යන මේ තත්වයන්ට ස්ත්‍රී ආත්ම වලට පත්විය නොහැකි බවය. එම නිසා පුරුෂයෙකු වීම අනිවාර්යය වේ.

*3.** රහත් වීමට තරම් හේතු වාසනා ඇති බව**

එම ආත්මයෙහි වුවද රහත් වීමට තරම් හේතු වාසනා ඔහුට තිබිය යුතුය.

*4. **ජීවමාන බුදුරජාණන් වහන්සේ නමක් ඉදිරියේ ප්‍රර්ථනා කිරීම**

බුද්ධත්වයට පත් වීමට බලාපොරොත්තු වන තැනැත්තා බුදුරජාණන් වහන්සේ නමක් ඉදිරියේ ප්‍රාර්ථනා කිරිම සිදු කල යුතුය.

*5. '**පැවිදී වී සිටීම**
බුද්ධත්වය ප්‍රාර්ථනා කරන තැනැත්තා පැවිදි බිමට ඇතුලත් වී සිටිය යුතුය.

*6. **අෂ්ට සමාපත්තී උපදවා ගත් ධ්‍යානලාභී කෙනෙක් වීම**

*7. **පාරමිතා ධර්ම පූරණය කිරීමට තරම් හැකියාවක් තිබීම**
බුද්ධත්වය පතන තැනැත්තා ඉන්පසු පිරිය යුතු පාරමිතා ධර්ම රාශියකි. එසේම මෙය ඉතාමත් අසීරු කාර්යයකි. එම නිසා එම පාර්මිතා ධර්ම පිරීමට තරම් මහත් වූ ධෛර්යයක් හා කැපවීමක් තිබිය යුතුය.

*8. **බුදුරජාණන් වහන්සේට ජීවිත පරිත්‍යාගයෙන් කටයුතු කිරීම**

බුදුරජාණන් වහන්සේ නමක් ඉදිරියේ තම ජීවිතය පුදා කුසල කර්මයක් සිදු කල යුතුය.

එවිට බුදුරජාණන් වහන්සේ "මේ පුද්ගලයා මහත් වූ තනතුරක් පතන්නේය" යැයි සිතා තම දිව්‍ය ඥාණයෙන් අනාගතය බලා ඔහුගේ මනෝරථය පූර්ණ වන්නේදැයි වදාරන්නේය. මනොරථය පූර්ණ වන්නේ නම් ඒ කවර කල්හිදැයිද වදාරන්නේය. එසේම එම බුදුරජාණන් වහන්සේගේ බුදු සිරිත වදාරන්නේය.
විද්‍යාත්මක ක්‍රමය

. This diagram represents one variant, and .]]

 ක්ෂේත්‍රයේ මුල් අත්හදා බැලීම පිළිබඳ 18 වැනි සියවසේ නිරූපනයක්]]

**නවීන විද්‍යාත්මක ක්‍රමය** (හෙවත් **විද්‍යාත්මක ක්‍රමය**) යනු පවතින දැනුමක් නිවැරදි කිරීම, පවතින දැනුම ඒකාබද්ධ කිරීම හෝ නව දැනුම නිර්මාණය කිරීම පිණිස යම් සංසිද්ධියක් විමර්ෂණය කිරීම පිණිස යොදාගන්නා නවීන විද්‍යාත්මක ශිල්පක්‍රම වල එකතුවයි. ගැටළුව හොඳින් සොයා බලා නිසි පදනමක් ඇතිව, තාර්කිකව පිළිතුරක් ලබාගන්න ක්‍රමයකි. බොහොමයක් විද්‍යාත්මක පරීක්ෂණ වලට භාවිතා කරනු ලබන්නේ මේ ක්‍රමයයි. විද්‍යාත්මක ක්‍රමය යම් ගැටළුවක් තාර්කිකව විසඳා ගැනීමටත් නිරවද්‍යතාවයෙන් ඉහළ පිළිතුරු ලබාගැනීමටත් ඉතා හොඳ දර්ශකයකි. ගැටළුව විසඳා ගැනීමේදී අනුගමනය කල යුතු ක්‍රියා මාර්ග විද්‍යාත්මක ක්‍රමය මගින් පියවරින් පියවර සපයනු ලැබේ.

## විද්‍යාත්මක ක්‍රමයේ ඉතිහාසය 
වසර සිය ගණනක් පුරාවට විද්‍යාත්මක දැනුම සඳහා කල විශ්ලේෂණ රාශියක ප්‍රතිපලයක් ලෙස විද්‍යාත්මක ක්‍රමය ලොවට හෙලිදරව් විය. වාර්ථා වී ඇති අන්දමට 1627-1697 කාලයේ ජීවත් වු ඉතාලි ජාතික භෞතිකඥයකු වු ෆ්‍රැන්සිස්කෝ රේඩි නැමැත්තා තමයි මුලින්ම විද්‍යාත්මක ක්‍රමය අනුගමනය කරමින් පරීක්ෂණයක් සැලසුම් කරන ලද්දේ. ඔහු විද්‍යඥයෙක් ලෙස මෙන්ම වෛද්‍යවරයෙක්, කවියෙක් හා රචකයකු ලෙසද කටයුතු කර තිබෙනවා. රේඩි විසින් පරීක්ෂණ සැලසුම් කරන ලද්දේ ස්වයංසිද්ධ ජනන වාදය ට එරෙහිවයි.
පුරාණයේ වසර සිය ගණනක් පුරා මිනිසුන් ව්ශ්වාස කලේ අජීවී ද්‍රව්‍ය වලින් ඕනෑම අවස්ථාවක ජීවීන් හට ගත හැකි බවයි. ස්වයංසිද්ධ ජනන වාදය ලෙස හැඳින්වෙන්නේ මෙම විශ්වාසයයි. උදාහරණයක් විදිහට ගතහොත් දිරාපත් වන රෙදිපිළි, පිදුරැ වැනි දේ වලින් මීයන් කැරපොත්තන් වැනි ජීවීන් බිහිවන බවයි. මේ මතය බිඳ හෙලීමට හැකි වුනේ රේඩි විසින් අරඹන ලද විද්‍යාත්මක පරීක්ෂණ වැඩිදුරටත් දියුණු කිරීමෙනි. 

රේඩි පරීක්ෂණ මෙහෙයවුයේ දිරාපත්වන රෙදි කෑලි ඇසුරෙන් නම් නොවේ. කුණු වන මස් වලින් පණුවන් බිහිවන බවට තිබූ මතය බිඳහෙලීමටයි ඔහු පරීක්ෂණ සැලසුම් කලේ. ඔහු ගොඩනැගු කල්පිතය තමා වටපිටාවේ සිටින මැස්සන් කුණු වන මස් මත බිත්තර දැමීමෙන් පණුවන් ඇතිවේ යන්න.

එය පරීක්ෂා කිරීමට බඳුන් දෙකකට කුණු වන මස් දමා එකක් වාතයට විවෘතවත් අනෙක මුද්‍රා තබාත් දින කීපයක් තිබෙන්නට හරින ලදී. එවිට විවෘත බඳුනේ පමණක් පණුවන් හටගෙන ඇතිබව නිරීක්ෂණය කිරීමෙන් ඔහුගේ මතය සනාථ විය. ගැටළු විසඳාගැනීම සඳහා විද්‍යාත්මක ක්‍රමය භාවිත කිරීම එදා සිට අද දක්වාම විවිධ කෙෂ්ත්‍රයන්හි භාවිතයට ගනු ලබයි.

## විද්‍යාත්මක ක්‍රමයේ මුලික පියවර 
විද්‍යාත්මක ක්‍රමයේ මුලික පියවර පහක් ඇත.
*ගැටළුව හඳුනා ගැනීම.
*ගැටළුව විශ්ලේෂණය කිරීම.
*කල්පිතය ගොඩනැගීම.
*පරීක්ෂණය පැවැත්වීම.
*අවසාන නිගමනයකට එලඹීම.

## සටහන් 
1.  අ.පො.ස උසස් පෙළ ජීව විද්‍යා විශය නිර්දේශයේ ඇත්තේ **විද්‍යාත්මක ක්‍රමය** ලෙසයි.

## අදාළ 
ප්‍රවර්ගය:නවීන විද්‍යාත්මක ක්‍රමය
ප්‍රවර්ගය:විද්‍යාව
ප්‍රවර්ගය:ජීව විද්‍යාව
ප්‍රවර්ගය:රසායන විද්‍යාව
ප්‍රවර්ගය:භෞතික විද්‍යාව
ප්‍රවර්ගය:විද්‍යාත්මක ක්‍රමය
සෆාරි (ජාල ගවේශකය)

**සෆාරි** යනු ඇපල් ආයතනය විසින් නිපදවන ලද වෙබ් බ්‍රවුසරයකි.
C (ක්‍රමලේඛන භාෂාව)

ćපරිගණක විද්‍යාවේ දී, **C** (, C අකුර ශබ්ද කරන අයුරින්) යනු පොදු කාර්ය පරිගණක භාෂාවක් වන අතර, මෙය ලොවට හඳුන්වාදුන්නේ 1969-1979 කාලය අතර AT&T බෙල් පර්යේෂණාගාරයේ දී ඩෙනිස් රිචී මහතා විසිනි.

### K&R C 
1978 දී බ්‍රයන් කර්නගාන් සහ ඩෙනිස් රිචී දෙදෙනා විසින් *The C Programming Language*

```c
#include 

int main(void)
{
    printf("hello, world\n");
}
```

මෙහි පළමුවෙන්ම සඳහන් වන `#include` පෙර සැකසුමෙන් සිදුකරන්නේ එම පේළිය `stdio.h` නම් ශීර්ෂ ගොනුවෙන් ප්‍රතිස්ථාපනය කිරීමයි. එය භාෂා පරිවර්ථකය මඟින් සිදුකරන කාර්යයකි. `stdio.h` ශීර්ෂ ගොනුවේ `printf` වැනි මූලික ආදාන ප්‍රතිදාන වලට සම්බන්ඳ කාර්යයන් අර්ථදක්වා ඇත. කෝණික වරහන් මඟින් දැක්වෙන්නේ මෙම ශීර්ෂ ගොනුව සම්මත C ශීර්ෂයන් තිබෙන ස්ථානයේ පවතිනවා යන්නයි. අපගේ වැඩසටහන් පවතින ෆෝල්ඩරයේ පවතින ශීර්ෂ ගොනුවක් මෙලෙස වැඩසටහනට ලබා ගැනීමට උදෘත පාඨ සළකුණු තුල එය ලිවිය යුතුය.

ඉන් පසුව දැක්වෙන `main` නම් වදනින් දැක්වෙන්නේ වැඩසටහනේ ප්‍රධාන කාර්යයේ අර්ථ දැක්වීමයි. වැඩසටහනක ප්‍රධාන කාර්යයට විශේෂ වටිනාකමක් ඇති අතර සෑම විටම වැඩසටහන ක්‍රියාත්මක වීම ආරම්භ කරන්නේ මෙම  ප්‍රධාන කාර්යයෙන් වේ. එහි වරහන් මඟින් ප්‍රධාන කාර්යයට ලබා දෙන පරාමිතීන් නිරූපණය කරන අතර එම පරාමිතීන් වැඩසටහන ක්‍රියාත්මක කරන අවස්ථාවේ දී ලබාදේ. මෙම වැඩසටහනේ `void` ලෙස දැක්වෙන්නේ එලෙස භාහිරින් පරාමිතීන් වැඩසටහන තුළට ලබා නොගන්නා බවයි.

ආරම්භක සඟල වරහන ප්‍රධාන කාර්යයේ ආරභය දක්වයි.

﻿ඊළඟ පේළියේ දැක්වෙන්නේ `printf` කාර්යය ක්‍රියාත්මක කරවීමයි. එහිදී එම කාර්යයට `“hello, world\n”` යනුවෙන් අක්ෂරමය පරාමිතික අගයක් ලබා දී ඇති අතර `\n` යනු පැනයාමේ සළකුණ (escape sequence) වේ. භාෂා පරිවර්ථන කර්යයේ දී එය නව පේලීයක් ලබා ගැනීමට භාවිතා කරන සළකුණ (new line character) බවට වෙනස් කරයි. `printf` යනු ලබා දිය හැකි පරාමිතීන් ගණන සීමා කර නොමැති කාර්යයක් වේ. එය `printk` යන පද්ධති කාර්යය (system call) භාවිතයෙන් සම්මත ප්‍රතිදානය වන පරිගණක තිරය මතට උදෘත ලකුණු අතර ඇති අක්ෂර ඛණ්ඩය ලබා දේ. අවසන ඇති තිත් කොමාව මඟින් එම වගන්තියේ අවසානය දක්වයි.

අවසානයේ ඇති සඟල වරහන මඟින් ප්‍රධාන කර්යයේ අවසානය දක්වයි. මෙහිදී නම් එය මුළු වැඩසටහනේ ම අවසානය වේ. සාර්ථකව ධාවනය වී අවසන් වූ වැඩසටහනක් මඟින් මෙහෙයුම් පද්ධතියට ශුන්‍යය (`0`) නිකුත් කරන අතර එය වැඩසටහනේ නික්මයාමේ තත්වය (exit code) වේ.

## මේවාත් බලන්න
*Comparison of Pascal and C
*Comparison of programming languages
*International Obfuscated C Code Contest
*List of C-based programming languages
*List of compilers#C compilers

## සටහන්
## යොමුව

## භාහිර සබැඳි
* ISO C Working Group official website
* comp.lang.c Frequently Asked Questions
* ISO/IEC 9899. Official C99 documents.
* *ANSI C Standard* (ANSI X3J11/88-090)  (Published 13 May 1988), Third Public Review
* *ANSI C Rationale* (ANSI X3J11/88-151) (Published 18 November 1988)
* 

ප්‍රවර්ගය:ඇමෙරිකානු නව නිපැයුම්
ප්‍රවර්ගය:C programming language family
ප්‍රවර්ගය:C programming language
ප්‍රවර්ගය:Cross-platform software
ප්‍රවර්ගය:Low-level programming languages
ප්‍රවර්ගය:Procedural programming languages
ප්‍රවර්ගය:Programming languages created in 1972
ප්‍රවර්ගය:Statically typed programming languages
ප්‍රවර්ගය:Systems programming languages
පොදු ජන එක්සත් පෙරමුණ (ශ්‍රී ලංකාව)

**පොදු ජන එක්සත් පෙරමුණ** හෙවත්  **පොදු පෙරමුණ** (පොපෙ) ) යනු 1994 දී ඇරඹුනු ශ්‍රී ලංකාවේ දේශපාලන පක්ෂ පෙරමුණකි.
1994 දී ශ්‍රී ලංකාවේ ජනාධිපති චන්ද්‍රිකා කුමාරතුංග විසින් ආරම්භ කරන ලදී. 2004 දී නව ශ්‍රී ලංකා නිදහස් පක්ෂ නායකත්වයෙන් යුත් සන්ධානයක් සඳහා සන්ධානය විසුරුවා හරින ලදී. කෙසේ වෙතත් පක්ෂය ඉදිරි 2025 ශ්‍රී ලංකා පළාත් පාලන මැතිවරණය සඳහා තරඟ කරයි. 

## ඉතිහාසය
චන්ද්‍රිකා කුමාරතුංග මහත්මිය ඇගේ මව වූ හිටපු ශ්‍රී ලංකාවේ අගමැතිනි සිරිමාවෝ බණ්ඩාරනායක මහත්මියගෙන් පසු ශ්‍රී ලංකා නිදහස් පක්ෂයේ නායිකාව ලෙස පත්වීමෙන් පසු 1994 දී මහජන සන්ධානය ආරම්භ කරන ලදී. මෙම සන්ධානය ශ්‍රී ලංකා නිදහස් පක්ෂය සහ අනෙකුත් කුඩා වාමාංශික පක්ෂවලින් සමන්විත සන්ධානයක් ලෙස පිහිටුවන ලදී.

සන්ධානය එහි පළමු මැතිවරණය වන 1994 පාර්ලිමේන්තු මැතිවරණය, ජයග්‍රහණය කළ අතර, ඔවුන්ගේ ප්‍රධාන විපක්ෂය වූ එක්සත් ජාතික පක්ෂය පරාජය කරමින් වසර 17 ක එක්සත් ජාතික පක්ෂ පාලනයට තීරණාත්මක අවසානයක් ගෙන ආවේය. ඉදිරි වසර කිහිපය තුළ 1994 සහ 1999 මෙන්ම 2000 පාර්ලිමේන්තු මැතිවරණ සාර්ථකව ජයග්‍රහණය කරමින් පොදු පෙරමුණ ශ්‍රී ලංකාවේ පාලක පක්ෂය පැවතිය. කෙසේ වෙතත්, 2001 පාර්ලිමේන්තු මැතිවරණයේදී එක්සත් ජාතික පක්ෂය ප්‍රමුඛ එක්සත් ජාතික පෙරමුණ විසින් එම සන්ධානය පරාජය කරන ලදී.

2004 දී ශ්‍රී ලංකා නිදහස් පක්ෂය ප්‍රමුඛ නව සන්ධානයක් වන එක්සත් ජනතා නිදහස් සන්ධානය නිර්මාණය කිරීමෙන් පසු, පොදු පෙරමුණේ බොහෝ සාමාජිකයින් නව සන්ධානයට ඒකාබද්ධ විය. ශ්‍රී ලංකා කොමියුනිස්ට් පක්ෂය සහ ලංකා සම සමාජ පක්ෂය පොදු පෙරමුණ වෙනම පෙරමුණක් ලෙස ප්‍රතිසංස්කරණය කරන බවට තර්ජනය කළ නමුත්, එවැනි සන්ධානයක් කිසි විටෙකත් පිහිටුවා නොතිබුණි.

2024 ශ්‍රී ලංකා ජනාධිපතිවරණයේදී, එළඹෙන ජනාධිපතිවරණ හමුවේ, ජනාධිපති රනිල් වික්‍රමසිංහ නායකත්වයෙන් යුත් වත්මන් රජයට එරෙහිව, ශ්‍රී ලංකා නිදහස් පක්ෂය ප්‍රමුඛ නව සන්ධානයක් පිහිටුවීමට ශ්‍රී ලංකා නිදහස් පක්ෂය යෝජනා කළේය.නව සන්ධානය, 1994 දී මුලින් පිහිටුවන ලද, හරියටම එම නමින්ම ඇති, මහජන සන්ධානයේ පුනර්ජීවනයක් බව හෙළි විය. හිටපු ජනාධිපතිනි චන්ද්‍රිකා කුමාරතුංග නැවත වරක් සන්ධානයට නායකත්වය දෙන බව ශ්‍රී ලංකා නිදහස් පක්ෂය නිවේදනය කළ අතර, කුමාරතුංගගේ දේශපාලනයට නැවත පැමිණීම සනිටුහන් කරමින් ඇයගේ ශ්‍රී ලංකා නිදහස් පක්ෂ සාමාජිකත්වය යථා තත්ත්වයට පත් කරන ලදී.  ශ්‍රී ලංකා නිදහස් පක්ෂ නායක මෛත්‍රීපාල සිරිසේන නව පොදු පෙරමුණේ සභාපති ලෙස පත් කරන ලදී. 

## සාමාජික පක්ෂ
2004 දී එය විසුරුවා හරින විට, සන්ධානය පහත සඳහන් පක්ෂ වලින් සමන්විත විය:
* ශ්‍රී ලංකා නිදහස් පක්ෂය
* ලංකා සම සමාජ පක්ෂය
* ශ්‍රී ලංකාවේ කොමියුනිස්ට් පක්ෂය
* ශ්‍රී ලංකා මහජන පක්ෂය
* බහුජන නිදහස් පෙරමුණ
* දේශ විමුක්ති ජනතා පක්ෂය
* ප්‍රජාතන්ත්‍රවාදී එක්සත් ජාතික පෙරමුණ

## මැතිවරණ ඉතිහාසය
### පාර්ලිමේන්තු
### ජනාධිපතිවරණ
## References
දිල්ශාන් මුණවීර

**දිල්ශාන් මුණවීර** (ඉංග්‍රීසි: **Dilshan Munaweera**) යනු ශ්‍රී ලංකා T20 ක්‍රිකට් ක්‍රීඩකයකි.

## ජීවන සටහන් 
**ගිහාන් රූපසිංහ **  කොළඹ නාලන්දා විද්‍යා‍ලයෙහි ආදි සිසුවෙකි.

2006 සිට 2008 දක්වා දිල්ශාන් මුණවීර  කොලඹ නාලන්ද  විද්‍යාලයේ  ජ්‍යෙෂ්ඨ ක්‍රිකට් ක්‍රීඩා පිල නියෝජනය කලේය. 

## ආශ්‍රිත
ප්‍රවර්ගය:විස්සයි20 ක්‍රිකට් ක්‍රීඩකයෝ
ප්‍රවර්ගය:චරිත කතා
ප්‍රවර්ගය:ආදි නාලන්දියයෝ
ප්‍රවර්ගය:සිංහලයෝ
ප්‍රවර්ගය:ශ්‍රී ලාංකික බෞද්ධයෝ
ප්‍රවර්ගය:ශ්‍රී ලාංකිකයෝ
ප්‍රවර්ගය:1989 උපත්
ප්‍රවර්ගය:ක්‍රිකට් ක්‍රීඩකයෝ
පස් පංගුව

යම් ගස් වර්ගයක මුල්, පොතු, මල්, ගෙඩි සහ කොළ පොදුවේ පස් පංගුව නමින් හැඳින්වේ.

## ආශ්‍රිත ලිපි
* සිංහල වෙදකම
ප්‍රවර්ගය:සිංහල වෙදකම
ප්‍රවර්ගය:සිංහල බෙහෙත්
සිංදු

එකක් වයමින් සිටී. *Das Konzert* [The Concert] (c. 1490, Lorenzo Costa).]]
**සිංදුවක්** හෙවත් **ගීතයක්** නැතහොත් **ගීයක්** යනු තාලයකට ගැයෙන පද වැලකි. මෙහි දී බොහෝ විට සංගීත භාණ්ඩ ද වැයේ.

## ආශ්‍රිත ලිපි
* සංගීතය

ප්‍රවර්ගය:සිංදු
විකිරණශීලීතාව

to penetrate solid matter. Typical alpha particles (α) are stopped by a sheet of paper, while beta particles (β) are stopped by an aluminum plate. Gamma radiation (γ) is damped when it penetrates lead. Note caveats in the text about this simplified diagram.]]

 humans. Radiation in general exists throughout nature, such as in light and sound.]]

කිසියම් මූලද්‍රව්‍යයකින් හෝ සංයෝගයකින් පදාර්ථ විනිවිද යා හැකි හෝ වායූන් අයනීකරණයට ලක් කල හැකි විකිරණ ස්වයංසිද්ධව විමෝචනය වීමේ ක්‍රියාවලිය  **විකිරණශීලීතාව** ලෙස හැඳින්වේ.

## ආශ්‍රිත
* විකිරණශීලී ක්ෂය වීම

ප්‍රවර්ගය:විකිරණ අංශු
ප්‍රවර්ගය:විකිරණශීලීතාව
1894

__NOTOC__

ප්‍රවර්ගය:1894
ප්‍රවර්ගය:ග්‍රෙගරි දිනදසුනේ අවුරුදු
සැප්තැම්බර් 16

ප්‍රවර්ගය:සැප්තැම්බර්
ප්‍රවර්ගය:ග්‍රෙගරි දිනදසුනේ දින
බූරුවා (ඉනිමං වර්ගය)

බූරුවා යන වාග් ව්‍යවහාරය යෙදෙන ඉනිමං වර්ගයක් පවතී. මෙම ඉනිමං වර්ගය පෙදරේරුවන් විසින් භාවිතා කරනු ලබයි. අද දවස වන විට විශාල මහල් ගොඩනැගිලි නිර්මානය කිරීමේදී යොදාගන්නා අධාරක හා සමානව ගම්බද නිවෙස් හා ගොඩනැගිලා සෑදීමේදී ලී යෙන් සකස්කර එහා මෙහා ගමන් කිරීමට යොදාගන්නා ආධාරකය යන්න බූරුවා යන්නට නියම අර්ථ නිරූපනය වේ. 

බූරුවා සකස්කිරීම ගැලවීම නැවත සවිකිරීම යන දෙයට පෙදරේරුවන් සමත්කම් දක්වන අතර බූරුවා ඉතා හොද සවිශක්තියකින් සමන්විත ශ්‍රී ලාංකීය නිර්මාණයක් වේ.

ප්‍රවර්ගය:මෙවලම්
වඩිම්බුව

[thumb|[තායිලන්තය|තායිලන්තයේ චං මායි හී පන්සලක කුරිංචියෙහි අගට සවිකෙරුණු  අලංකෘත වඩිම්බු ලෑලි]]
විෂ්ණු දෙවියන්ට පිං දීම

විෂ්ණු

## පිං දීමේ ගාථාව (පාලි)
සම්බුද්ධ සාසනවරං යතිපුඞගවංච

සම්පාලනාය පටිලද්ධ වරෝ යසස්සී

පුඤ්ඤාානි මානි අනුමෝදිය වාසුදෙවෝ

පාලේතු මං සත්ත සාත හිතා වහන්තතෝ
ශාන්තිකර සාගරය

**ශාන්තිකර සාගරය** () පෘථිවිය මත විශාලම සාගරයයි. එය **පැසිෆික් සාගරය** ලෙසත් හඳුන්වනු ලබයි.

ප්‍රවර්ගය:ශාන්තිකර සාගරය
ශ්‍රී ලංකාවේ 12වන පාර්ලිමේන්තුව

**ශ්‍රී ලංකාවේ 12වන පාර්ලිමේන්තුව** යනු 2001 දෙසරම්බර් 5 දින පැවැති 2001 පාර්ලිමේන්තු මැතිවරණයේ ප්‍රතිඵල අනුව තීරණය වුනු සාමාජීකත්වයක් හා සමගින් පැවැති ශ්‍රී ලංකාවේ පාර්ලිමේන්තුවෙහි රැස්වීමකි. පාර්ලිමේන්තුව පළමු වරට රැස්වූයේ  2001 දෙසැම්බර් 19 දිනදී වන අතර එය පූර්ණ කාලයට පෙර 2004 පෙබරවාරි 7 දිනදී විසුරුවා හැරිණි.

## මැතිවරණය
12වන පාර්ලිමේන්තු මැතිවරණය 2001 දෙසැම්බර් 5 දින පැවැත්විණි. අළුතින් තැනුණු විපක්ෂ සන්ධානයක් වන එක්සත් ජාතික පෙරමුණ (එජාපෙ), ආසන 225 අතුරින් ආසන 109 ක් දිනා ගනිමින් පාර්ලිමේන්තුවෙහි විශාලතම කණ්ඩායම බවට පත් විය. බලයේ සිටි පොදු පෙරමුණ (පොපෙ) ආසන 77 ක් දිනා ගත්තේය. ජනතා විමුක්ති පෙරමුණ (ජවිපෙ) ආසන 16 ක් දිනා ගත් අතර දෙමළ පක්ෂ අතර අළුතින් තැණුනු සන්ධානයක් වූ දෙමළ ජාතික සන්ධානය (දෙජසං) ආසන 15 ක් දිනා ගත්තේය. කුඩා පක්ෂ ඉතිරි ආසන 8 දිනා ගත්තේය.

### ප්‍රතිඵල
thumb|මැතිවරණ කොට්ඨාශයන්හී ජයග්‍රාහකයෝ. එජාපෙ කොළ පැහැයෙන් සහ පොපෙ නිල් පැහැයෙන් දැක්වෙති.

නව පාර්ලිමේන්තුව දිවුරුම් දුන්නේ 2001 දෙසැම්බර් 19 දිනදීය. එම්. ජෝසප් මයිකල් පෙරේරා කථානායක ලෙසින් නිතරඟයෙන් තේරී පත් විය. පොපෙ විසින් කිසිවකු නම් කිරීම ප්‍රතික්ෂේප කිරීම නිසා නියෝජ්‍ය කථානායක තනතුර පුරප්පාඩුව පැවතිණි. සිරි අන්ද්‍රහැන්නදි නියෝජ්‍ය කාරක සභා සභාපති ලෙසින් නිතරඟයෙන් තේරී පත් විය.

## රජය
තමන්ගේම පක්ෂ නාමය යටතේ තේරී පත්වූ ශ්‍රීලංමුකො මන්ත්‍රීවරුන් පස් දෙනාගේ සහය සහිතව රජයක් පිහිටුවීමට එජාපෙ සමත් විය (දිස්ත්‍රික්ක තුනක් තුල ශ්‍රීලංමුකො තරග කලේ තමන්ගේම නම යටතේ වන අතර අනෙකුත් සෑම දිස්ත්‍රික්කයන්හීම එජාපෙ හා එක්ව තරග කලේය).

2001 දෙසැම්බර් 9 දිනදී, ජනාධිපති චන්ද්‍රිකා කුමාරතුංග විසින් නව අග්‍රාමාත්‍ය ලෙසින් එජාපෙ නායක රනිල් වික්‍රමසිංහ පත් කෙරිණි. ඇමතිවරුන් 24 දෙනෙකු, ව්‍යාපෘති ඇමතිවරුන් 28 දෙනෙකු සහ නියෝජ්‍ය ඇමතිවරුන් 8 දෙනෙකුගෙන් සමන්විත රජයෙහි ඉතිරිය, 2001 දෙසැම්බර් 12 දිනදී දිවුරුම් දෙන ලදි.

1978 දී විධායක ජනාධිපති ධූරය හඳුන්වාදීමෙන් අනතුරුව ශ්‍රී ලංකාව තුල සැලකිය යුතු කාල පරිච්ඡේදයක් පුරාවට දේශපාලනික සහවාසය සිදුවීම 12වන පාර්ලිමේන්තුව තුල දක්නට ලැබිණි. විශේෂිත වශයෙන් කැරලිකාර දෙමළ කොටි හා සමගින් සාම ක්‍රියාදාමය ක්‍රියාත්මක කල ආකාරය පිළිබඳව ඇතුළු බොහෝ කාරණා අරභයා  ජනාධිපති කුමාරතුංග සහ අගමැති වික්‍රමසිංහ අතර මත ගැටුම් ඇති විය.2003 නොවැම්බර් මාසය මුලදී අගමැති වික්‍රමසිංහ රටින් බැහැරව සිටි අතරතුර දේශපාලනික ආතතිය උග්‍ර තත්ත්වයකට පත්වූ අතර, ජනාධිපති කුමාරතුංග විසින් පාර්ලිමේන්තුවේ සභාවාරය අවසන් කොට, හදිසි අවස්ථාවක් ප්‍රකාශයට පත් කොට, අගනුවර වීදි මත හමුදා බල ඇණි යොදවා වැදගත් අමාත්‍යාංශ තුනක පාලන බලය සියතට ගත්තාය (ආරක්ෂක, අභ්‍යන්තර කටයුතු සහ මාධ්‍ය). ජනාධිපති කුමාරතුංගගේ පක්ෂය මෙන්ම විපක්ෂ පොදු පෙරමුණෙහි ප්‍රධාන කොටසද වූ  ශ්‍රී ලංකා නිදහස් පක්ෂය සහ ජනතා විමුක්ති පෙරමුණ එක්ව 2004 ජනවාරි 20 දිනදී එක්සත් ජනතා නිදහස් සන්ධානය (එජනිස) නම්වූ නව දේශපාලන සන්ධානයක් පිහිටුවා ගත්හ. එයට දින කිහිපයකට පසු එනම් 2004 පෙබරවාරි 7 දිනදී  නියමිත ආයු කාලය සම්පූර්ණ වීමට වසර හතරකට කිට්ටු කාලයක් තිබීයදීත් ඇය විසින් පාර්ලිමේන්තුව විසුරුවා හැරියේ පාර්ලිමේන්තුවෙහි බහුතරයක සහය රජය සතුව තිබියදීය.

## පක්ෂය /සන්ධාන අනුබැඳිය වෙනස්කිරීම් 
## මරණ සහ ඉල්ලා අස්වීම් 
12වන පාර්ලිමේන්තුව තුල පහත දැක්වෙන මරණ හා ඉල්ලා අස්වීම් සිදුවිය:
* 2002 ජූනි 5: මුරුගේසු සිවසිත්තම්පරම් (දෙජාසං-ජාතික) මිය ගියේය. ඔහු වෙනුවට කදිර්ගාමතම්බි තුරෙයිරත්නසිංහම් (දෙජාසං-ජාතික) පත් කෙරිණි.

## මන්ත්‍රීවරු
## ආශ්‍රිත
බන්කර් හිල් සටන

ඇමෙරිකානු විප්ලවීය යුද්ධයෙහි මුල් කාලයෙහි දී,  බොස්ටන් වටලෑම අතරතුර දී, 1775 ජූනි 17 දින දී **බන්කර් හිල් සටන** සිදු වූයේ බොහෝ ලෙසින්  බ්‍රීඩ්ස් හිල් අසබඩ හි දී ය. ජනපද හා බ්‍රිතාන්‍ය හමුදාවන් විසින් නතු කර ගැනීමේ මුල් අභිප්‍රායක් වූ බන්කර් හිල් අවට සටන පැවතීම සිදු වූ  අතර අසබඩ  පිහිටීම  අනුසාරයෙන් සටන එම නම් ලදුව ද, සමහර විටෙක  "බ්‍රීඩ්ස් හිල් සටන" ලෙසින් ද හැඳින්වේ.

1775 ජූනි 13 දින දී, බොස්ටන් නුවර වට ලා සිට ජනපද හමුදා නායකයන්ට දැනගන්නට ලැබුනේ නගරය වටා ඇති කිසිවෙකු විසින් භාවිතා කොකරන කඳු අල්ලා ගැනීමට නගරය වෙතින් භට කණ්ඩායම් එවීමට බ්‍රිතාන්‍ය ජෙනරල්වරුන් සැලසුම් කරන බවයි. මෙම බුද්ධි තොරතුරට ප්‍රතිචාර දැක්වීමක් ලෙසින්,  විලියම් ප්‍රෙස්කොට්ගේ නායකත්වය යටතේ 1,200 සංඛ්‍යාවක ජනපද භට සේනාවක් බන්කර් හිල් හා බ්‍රීඩ්ස් හිල් යන කඳුවැටි වෙත රහසේ පැමිණ, එහි කඳවුරු ලා ගෙන පස් බැම්මෙන් බ්‍රීඩ්ස් හිල්හි බලකොටු තනා, චාල්ස්ටවුන් අර්ධද්වීපයෙහි බොහෝ ප්‍රදේශයන්හි ලිහිල් ලෙසින් බලිකෘත ආරක්ෂක වලලු  තැනූහ.

ඊළඟ දිනයේ දී මෙම නව ආරක්ෂක තත්ත්වය ගැන බ්‍රිතාන්‍යයන්ට අනතුරු ඇඟවුනු විට ඒවා වෙත ප්‍රහාරයක් එල්ල කිරීමට ඔව්හූ උත්සුක වූහ. පළමු ප්‍රහාර දෙක බ්‍රිතාන්‍යයන්ට මහත් අලාභ හානී සිදු කරමින් පසුබැස්වීමට ජනපද ආරක්ෂක වලලු විසින් සමත් වුව ද, තුන්වන ප්‍රහාරයෙහි දී,  පස් බැමි බලකොටුව තුල වූ ජනපද බල ඇණි වෙතවූ වෙඩි බෙහෙත් නිමවූ කල, මෙම ආරක්ෂක ස්ථාන අල්ලා ගැනීමට බ්‍රිතාන්‍යයෝ අවසානයේ දී සමත් වූහ. ජනපද හමුදා බන්කර් හිල් වෙතින් පසුව වූ කේම්බ්‍රිජ් වෙත පසු බැස්සේ ඔවුන් ලද අති මහත් පරාජය බන්කර් හිල්හි දී අත්විඳිමිනි.

අවසන් ප්‍රතිඵලය බ්‍රිතාන්‍යයන්ට ජයග්‍රහණය අත් කර දුන්න ද, ඔවුනට මහත් හානි අත්විය: 800 දෙනෙකුට වඩා තුවාල ලද අතර 226 දෙනෙකු මිය ගිය අතර, එයට ඉහළ නිලධාරින් මහත් සංඛ්‍යාවක්ද අයත් වූහ. පරාජය හා සම ජයක නිදසුනක් ලෙස මෙම සටන සැලකෙන්නේ, ප්‍රකටව පෙනෙන ලාභය (බන්කර් හිල් අල්ලා ගැනීම) ඉතා අප්‍රගල්භ එකක් වූ අතර බොස්ටන් වැටලීමෙහි තත්වාකාරයෙහි සැලකිය යුතු වෙනසක් සිදු නොකරමින්ම ඉමහත් හානි (යොදවා තිබූ බලකායෙන් තුනෙන් පංගුවක් නටහ) අත් කර දුන් නිසාය.  මේ අතර, ජනපද හමුදාවන්ට පසුබැස හොඳ තත්ත්වයෙන් යළි සමූහගත වීමට හැකිවූයේ අඩු ප්‍රමාණයක් ආපතිකයන් ලද නිසාවෙනි. තව දුරටත්, මෙම සටන පැහැදිලි කර දුන්නේ කෝඩුකාර ජනපද හමුදාවන් හට සූදානම් වූ සටනක දී නිත්‍ය හමුදා බලකායන් හා කරට කර සිටිය හැකි බවය.

## භූ විෂමතාවය
අර්ධ ද්වීපයක පිහිටා තිබූ බොස්ටන්,  එය වට කර තිබූ හා බ්‍රිතාන්‍ය යුධ නැව් විසින් අභිභවනය කර තුබූ ජල කඳ විසින් එය වෙත ලං වීමෙන් ආරක්ෂා කර තිබුණි.  

## මූලාශ්‍ර
අර්ලින්මයර් ප්ලාස්කුව

[thumb|upright|[අනුමාපනය|අනුමාපන පිහිටුවීමක භාවිතා වන කේතු ප්ලාස්කුවක්]]
**කේතු ප්ලාස්කුවක්** ලෙසින්ද හැඳින්වෙන, **අර්ලින්මයර් ප්ලාස්කුවක්** යනු ,  පැතලි පතුලක්, කේතු ආකාර දේහයක්,  හා සිලින්ඩරාකාර ගෙලක් සහිත වන පුළුල් භාවිතයක පවතින පරික්ෂණාගාර ප්ලාස්කුවකි.

ප්‍රවර්ගය:පරික්ෂණාගාර වීදුරු භාණ්ඩ
1776 නිව්යෝර්ක් සටන

**නිව්යෝර්ක් සටන** ඇමෙරිකන් විප්ලවීය යුද්ධයේ දී නිව් යෝර්ක් නගරය සහ නිව් ජර්සි ප්‍රාන්තය අල්ලා ගැනීම සඳහා පැවති මෙහෙයුම් රාශියකින් යුතු වූවකි. බ්‍රිතාන්‍ය හමුදාව පැවතියේ ජනරාල් සර් විලියම් හව් යටතේ ය. කොන්ටිනෙන්ටල් හමුදාව තිබියේ ජෝර්ජ් වොෂිංටන් යටතේ ය. එය 1776 අග භාගයේ පටන් ගෙන 1777 මුල් භාගය දක්වා පැතිර ගිය හේමන්ත ඍතුවේ වූ සටන් මාලාවකි.

## මූලාශ්‍ර 
ප්‍රවර්ගය:යුද්ධ
වඩු කුරුල්ලා

වඩු කුරුල්ලා නිමවු ලංකාවේ දක්නට ඇති අලංකාරමත් කැදැල්ලක්. තෘණ පත්‍ර කෙදි ඉරා පොල් කොළයක කෙළවර සවිකර ගනිමින් ඔවුන්ගේ කැදැල්ල නිර්මාණය කර ගන්නවා.
ගූගල් ක්‍රෝම්

**ගූගල් ක්‍රෝම්** යනු ගූගල් සමාගම විසින් වැඩි දියුණු කරන ලද නොමිලේ ලබාගත හැකි වෙබ් බ්‍රවුසරයකි. එය 27 වැනි සංස්කරණය තෙක් පිටු දර්ශන සැකැස්ම සැකසීමට වෙබ්කිට් ලේඅවුට් එන්ජිම යොදාගත් අතර 28 වැනි සංස්කරණයේ සිට වෙබ්කිට් පාදක කරගත් බ්ලින්ක් ලේඅවුට් එන්ජිම භාවිතා කරයි. මුල්ම වරට 2008 සැප්තැම්බර් දෙවන දින එහි බිටා සංස්කරණය මයික්‍රොසොෆ්ට් වින්ඩෝස් මෙහෙයුම් පද්ධතිය සඳහා දියුණු කෙරිනි. එහි පළමු ස්ථාවර සංස්කරණය 2008 දෙසැම්බර් එකොලොස් වන දින මහජනතාවට නිකුත් කරන ලදි. StatCounter වෙබ් අඩවියට අනුව ගූගල් ක්‍රෝම් බ්‍රව්සරය 2013 අප්‍රේල් වන විට ලෝක වෙබ් බ්‍රව්සර් භාවිතය අතින් 39% කොටසකට හිමිකම් කියයි.

2008 සැප්තැම්බරයේදී ගූගල් සමාගම සිය වෙබ් බ්‍රව්සරයේ කේත විශාල කොටසක් ක්‍රෝමියම් නමැති විවෘත කේත මෘදුකාංගයක් ලෙස නිදහස් කෙරිණි.

## ඉතිහාසය 
ගූගල් සමාගමේ එරික් ෂ්මිත් සයවසරක් තිස්සේ තම සමාගමේ ස්වාධීන වෙබ් බ්‍රව්සරය දියුණු කිරීමට මැලිවිය. ඔහු ප්‍රකාශ කර සිටියේ "ඒ කාලේ ගූගල් කියන්නේ සමාන්‍ය සමාගමක්" ; ඔහුට එකල බ්‍රව්සරය යුද්ධයක පැටලී සටනක් දීමට කිසිදු කැමැත්තක් නොතිබිණි. එහෙත් ගුගල් සමාගමේ සමනිර්මාතෘ වන සර්ජි බ්රින් සහ ලැරී පෙජ් විසින් මොසිල්ලා පදනමේ මෘදුකාංග ශිල්පින් කුලියට යොදා ගෙන ගූගල් ක්‍රෝම්හි අදර්ශනයක් සැදීමෙන් පසු එරික් ස්කිමිත් එහි විශිෂ්ටත්වය ඉදුරාම තම සිත වෙනස් කල බව කියා සිටියා.

## සටහන්
## මූලාශ්‍ර 
## භාහිර සබැඳි 
* 
* ක්‍රෝම් නිකුතු කාල රේඛාව

ප්‍රවර්ගය:ගූගල් ක්‍රෝම්
ප්‍රවර්ගය:වෙබ් බ්‍රව්සර
ප්‍රවර්ගය:අන්තර්ජාලය